Sejarah Kasut Bata Yang Ramai Tak Tahu

Bata. Hampir semua warga Malaysia pernah memiliki jenama kasut ini, terutamanya ketika zaman kanak-kanak. Kasut sekolah Bata antara yang paling popular satu ketika dahulu, dan masih popular sehingga kini. Namun apa yang peliknya, ramai yang beranggapan kasut Bata jenama tempatan atau "local", sama ada golongan kanak-kanak mahupun dewasa.

Ia tidak lain tidak bukan kerana perkataan "Bata" itu sendiri yang mempunyai maksud dalam Bahasa Melayu. Sebenarnya, Bata adalah syarikat pengeluar terkenal dunia dan terbesar di Eropah satu ketika dahulu. Ia pernah menjadi satu kuasa besar dalam industri kasut.

Syarikat kasut T. & A. Bata adalah merupakan perusahaan keluarga yang dimulakan oleh 3 beradik iaitu Tomáš, Anna dan Antonín Baťa pada 24 Ogos 1894. Mereka merupakan generasi ke-8 dalam keluarga tukang kasut di kawasan luar bandar Zlin, Czechoslovakia (kini Republik Czech dan Slovakia).

Adik-beradik Bata ini memang inovatif sejak mula lagi. Mereka menggantikan cara bengkel tradisional membuat kasut yang biasanya dilakukan oleh seorang, kepada 10 orang.

Pada tahun 1897, teknik pengeluaran menggunakan mesin diperkenalkan termasuk mesin pembuat kasut dipacu oleh wap, menjadi pencetus kepada pemodenan pengeluaran kasut yang pesat membuatkan Bata mampu menjadi antara pengeluar kasut besar-besaran di Eropah.

Dan pada tahun 1899, kedai Bata pertama telah dibuka di kampung halaman mereka di Zlin.

Bata mula berkembang pesat dan mendapat sambutan yang memberangsangkan. Pada tahun 1905, pengeluaran kasut oleh Bata mencecah 2,200 pasang kasut sehari, sekaligus menjadikan syarikat ini sebagai pengeluar kasut terbesar di Eropah. Dan menjelang 1912, kakitangan Bata telah mencecah 500 orang.

Perang Dunia Pertama yang bermula pada tahu 1914 telah memberikan impak yang sangat besar kepada Bata. Ia disebabkan oleh pesanan kasut oleh tentera yang sangat banyak, membuatkan kakitangan Bata bertambah 10 kali ganda daripada sebelumnya.

Bata kemudiannya membuka cawangan di Prague, Liberec, Vienna, Pilsen dan banyak lagi bandar-bandar lain.

Namun, langit tak selalunya cerah. Ekonomi dunia merudum teruk selepas Perang Dunia Pertama, menyebabkan mata wang Czechoslovakia merosot sebanyak 75%. Permintaan menjadi berkurangan menyebabkan pengeluaran dihentikan sekaligus mengakibatkan pengangguran yang sangat tinggi.

Tidak cepat melatah dan bijak mengendalikan situasi itu, Tomáš Baťa mengambil keputusan menurunkan harga kasut menjadi separuh, dan para pekerja bersetuju untuk dikurangkan gaji sebanyak 40%. Sebagai ganti, Bata menyediakan makanan, pakaian dan keperluan lain dengan separuh harga.

Bukan itu sahaja, beliau telah memperkenalkan inisiatif keuntungan-bersama yang pertama di dunia, menjadikan semua kakitangan sebagai rakan kongsi dan diberikan insentif mengikut prestasi syarikat. Ia sama seperti insentif berdasarkan pencapaian dan saham, pada hari ini.

Dan disebabkan penurunan harga oleh Bata, ia mendapat sambutan hangat daripada pengguna. Ketika mana syarikat kasut lain gulung tikar disebabkan oleh krisis permintaan antara tahun 1923 dan 1925, Bata pula semakin melebarkan sayap kerana menjadi pilihan pengguna yang mahukan kasut murah.

Zlin menjadi seperti sebuah bandar perusahaan kasut Bata yang digelar "Bataville" dengan keluasan beberapa hektar.

Bataville dipenuhi dengan kakitangan dan infrastruktur milik Bata termasuklah tukang kayu, tukang kulit, kilang kimia, pusat peralatan mekanikal, bengkel menghasilkan getah, kilang kadbod dan kertas pulpa (untuk pembungkusan), kilang fabrik (untuk lapisan kasut dan stokin), kilang pengilat kasut, dan loji janakuasa serta aktiviti bercucuk tanam untuk memenuhi keperluan tenaga kilang dan makanan kepada kakitangan.

Segala keperluan asas kehidupan oleh kakitangan Bata yang digelar "Batamen" dan keluarga mereka disediakan oleh syarikat Bata termasuklah rumah, kedai, sekolah, hospital, perpustakaan, pusat rekreasi dan lain-lain. Menjelang tahun 1923, Bata mempunyai 112 cawangan.

Pada tahun 1936, Bata telah mengeluarkan kasut Bata Tennis yang pada mulanya dihasilkan untuk kanak-kanak sekolah di India dan telah menjadi antara kasut paling laris di dunia dan dijual hingga kini.

Bata kemudiannya mula memperluaskan syarikat mereka dengan membina kilang di luar Czechoslovakia termasuklah di Poland, Latvia, Romania, Switzerland dan Perancis. Mereka juga mempelbagaikan ekonomi Bata dengan menceburi banyak industri lain seperti :

Bagi menghasilkan iklan TV, Bata membina studio perfileman serta menggunakan peralatan sendiri.

Bata telah menghasilkan bangunan pencakar langit sendiri setinggi 77.5 meter sebagai ibu pejabat yang terletak di Zlin. Bangunan itu merupakan bangunan kedua tertinggi di Eropah pada ketika itu. Ia dibina dengan binaan kongkrit, bata, keluli dan kaca menjadi sebuah mercu tanda abad ke-20.

Tak cukup dengan itu, ia juga mempunyai lif pejabat pertama di dunia yang membolehkan pengasasnya, Tomáš bergerak ke tingkat lain dalam bangunan itu tanpa perlu meninggalkan mejanya.

Bata juga membina jalan dan terusan serta menggunakan pesawat, bot dan lori untuk mengeksport kasutnya ke serata dunia. Dan jika Bata memerlukan motosikal, basikal dan malah unta sekalipun, mereka akan berbuat demikian semata-mata untuk menghantar kasut keluaran mereka.

Bataville kemudiannya menjadi model kepada pembinaan bandar Bata yang lain di serata dunia seperti :

Pada tahun 1934, sebanyak 300 kedai Bata dibuka di Amerika Utara, 1,000 di Asia dan lebih daripada 4,000 di Eropah. Menjelang tahun 1938, Bata berkembang ke 30 buah negara dengan 5,300 buah cawangan di serata Eropah, Asia dan Amerika Utara.

Kakitangannya meningkat dengan mendadak daripada 8,300 orang pada tahun 1928 kepada 65,000 orang pada tahun 1938. Bata mengendalikan 63 buah syarikat dalam pelbagai industri dan menjual 60 juta unit kasut setiap tahun.

Daripada Austria hinggalah ke Zambia, kedai Bata menetapkan standard kualiti berdasarkan produk unggul, nilai wang yang berbaloi dan perkhidmatan yang tiada tandingan. Setiap kedai direka khas memberikan pengalaman membeli-belah yang selesa dan mesra.

Ketika berusia 56 tahun pada 1932, Tomáš Baťa terlibat dalam kemalangan kapal terbang di Lapangan Terbang Zlín yang menyebabkan beliau terbunuh. Syarikat tersebut diwariskan kepada adik tirinya Jan Antonin dan anaknya Thomas John Bata yang menerajui syarikat dengan moral yang ditinggalkan oleh Tomas, iaitu :

Bata juga merupakan perusahan besar pertama yang menggunakan pesawat untuk kegunaan syarikat secara sistematik, termasuklah penghantaran kakitangan dengan pantas seperti menghantar tukang selenggara dan alat ganti ke lokasi yang diperlukan.

Bata juga telah menjadi jenama dunia dan logo serta nama "Bata" telah diterjemahkan kepada 14 bahasa. Di beberapa bahagian dunia, perkataan "Bata" sangat sinonim dengan "kasut" kerana ia merupakan satu-satunya pengeluar kasut yang dikenali oleh orang tempatan, seperti memanggil mi segera sebagai "Maggi".

Jan Antonin melarikan diri ke Amerika selepas penaklukan Czechoslovakia oleh Jerman ketika Perang Dunia Kedua. Beliau juga menjadi sasaran oleh Amerika Syarikat dan British kerana berurusan dengan Pakatan Paksi dan kemudiannya melarikan diri ke Brazil pada tahun 1941.

Selepas perang tamat, pihak berkuasa Czechoslovakia menuduh Jan Antonin sebagai pembelot kerana tidak menyokong tentangan terhadap anti-Nazi, dan telah dihukum 15 tahun penjara. Segala aset Bata dirampas oleh kerajaan Czechoslovakia, Jerman Timur, Poland dan Yugoslavia.

Thomas John pula dihantar oleh Jan Antonin ke Kanada dan menjadi Naib Presiden Bata di Kanada. Ketika syarikat Bata sedang nazak, ia dibina seula di Kanada dan mengembangkan semula ke Asia, Timur Tengah, Afrika dan Amerika Latin. Ibu pejabat Bata dipindahkan ke Ontario, Kanada pada 1964, dan sekali lagi berpindah pada tahun 1965 ke New York.

Kini Bata menganggarkan menjual 1 juta pasang kasut seharai dengan pekerja lebih daripada 30,000 orang dan beroperasi di lebih 90 buah negara dengan lebih daripada 5,000 buah cawangan. Cawangan pertama di Malaysia dibuka di Klang, Selangor pada tahun 1935, dan terdapat lebih daripada 40 cawangan Bata di Singapura.

Pemain bola keranjang "Hall of Fame", Earvin "Magic" Johnson melancarkan kariernya dengan memakai kasut Wilson keluaran Bata. Bata juga merupakan penaja rasmi Piala Dunia 1986 yang berlangsung di Mexico, penaja rasmi dan kasut bagi Piala Dunia Kriket ICC 1987, dan penaja Eliseo Salazar yang memenangi Kejohanan Formula 1 Aurora 1980.

Menjelang tahun 1970-an, Bata mula menjadi perhatian peminat fesyen. Kasut Bata pernah tampil dalam majalah terbesar dunia seperti Vogue, Elle dan banyak lagi. Selipar Bata yang murah, tahan lama tampil dalam majalah The New York Times edisi "Time Capsule" pada tahun 1999 dan dipegang oleh Robin Willians.

Selipar yang sama ketika itu dipakai oleh 95% daripada populasi di India.

Supermodel dan pelakon dari Perancis, Laetitia Casta juga memakai kasut Bata iaitu Bata Tennis. Penyanyi kumpulan paling popular di dunia pada tahun 1993, Nirvana, iaitu Kurt Cobain dilihat berkali-kali menggayakan kasut Bata Hotshot.


Wartawan Jepun Mati Sakit Jantung Akibat Kerja Overtime 159 Jam Sebulan

Sekali lagi Jepun dikejutkan dengan berita kematian yang disebabkan oleh bekerja lebih masa. Ia membuatkan negara matahari terbit itu dipaksa untuk mengubah budaya bekerja mereka dengan drastik.

Kematian tersebut melibatkan Miwa Sado, 31, yang bekerja sebagai wartawan di pusat penyiaran awam Jepun, NHK, yang ditemui mati pada di atas katilnya Julai 2013 akibat kegagalan jantung. Beliau dilaporkan sedang memegang telefon bimbitnya ketika ditemui mati.

NHK tidak mengeluarkan maklumat yang dikumpulkan oleh pengawalselia mengenai kematian sehingga minggu ini, yang telah terbukti bahawa kematiannya disebabkan oleh bekerja lebih masa. Sebelum meninggal dunia, Miwaa bekerja 159 jam overtime dan hanya bercuti 2 hari dalam sebulan menyebabkan berlakunya serangan jantung.

Pihak berkuasa mengaitkan kematiannya dengan "karoshi" yang bermaksud kematian disebabkan kerja berlebihan. Miwa Sado merupakan seorang wartawan politik yang melaporkan berita pilihan raya kerajaan Tokyo dan parlimen nasional sebelum kematiannya. Beliau meninggal dunia 3 hari selepas pilihanraya badan perundangan Jepun.

Kematian Miwa Sado dikatakan akan menambahkan tekanan ke atas pihak berkuasa Jepun untuk menangani banyak kematian akibat pekerja yang bekerja lebih masa.

Penelitian baru akan dilakukan terhadap budaya kerja di Jepun yang mengorbankan ratusan hingga ribuan nyawa setiap tahun. Seorang pegawai memberitahu bahawa kematian ini menunjukkan ia merupakan satu masalah keseluruhan organisasi termasuklah sistem buruh dan bagaimana pilihan raya diliputi.

Walaubagaimanapun, budaya kerja lebih masa di Jepun adalah perkara biasa yang bermula beberapa dekat yang lalu. Anna Fifield melaporkan bahawa budaya ini bermula pada tahun 1970-an di mana ketika itu gaji agak rendah yang membuatkan pekerja mahu memaksimumkan pendapatan mereka. Jadi, mereka berbuat keputusan untuk bekerja lebih masa.

Budaya ini berterusa sehingga tahun 1980-an ketika Jepun melalui fasa ekonomi pesat dan menjadi ekonomi kedua terbesar di dunia dan rakyat Jepun dilihat tidak dapat menghentikan budaya tersebut.

Kini, bekerja 12 jam sehari di Jepun adalah sesuatu yang tidak dihairankan lagi. Menurut Profesor Emeritus Koji Morioka dari Kansai University, overtime sentiasa ada di mana-mana tempat kerja di Jepun, seolah-olah menjadi satu kemestian. Koji Morioka merupakan ahli komiti pakar yang menasihati kerajaan dalam memerangi karoshi.

Sebanyak 189 kematian berlaku pada tahun 2015 disebabkan kerja lebih masa. 93 daripanya akibat bunuh diri manakala 96 daripadanya akibat serangan jantung, dan masalah kesihatan lain berkaitan dengan kerja lebih masa.

Selain daripada kerja lebih masa, cuti juga biasanya tidak diambil oleh pekerja di Jepun. Pada tahun 2015, secara purata, pekerja hanya mengambil kurang dari separuh cuti yang ada, iaitu kira-kira 9 hari setahun.

Dalam kes Miwa Sado ini, 159 jam overtime berkamsud beliau bekerja 5.5 jam lebih daripada waktu sepatutnya, selama 28 hari dalam sebulan. Miwa dikatakan sibuk membuat liputan mengenai calon dan penyokong, merakam ucapan dan menghadiri mesyuarat ketika pilihan raya berlangsung.


5 Pemimpin Negara Paling Dibenci Dunia

Menjadi pemimpin yang adil dan disayangi rakyat bukanlah suatu perkara mudah. Tidak hairanlah konflik antara pemimpin dan rakyat biasa terjadi. Namun, terdapat juga segelintir pemimpin yang bukan sahaja dibenci oleh rakyat jelata, malah mereka yang bukan dibawah pimpinannya. Jom kita semak senarai 5 pemimpin negara yang paling dibenci di dunia.

Saloth Sar, atau lebih dikenali sebagai Pol Pot, dan parti politiknya, Khmer Rouge memerintah Kemboja selama 4 tahun iaitu dari 1975 sehingga 1979. Namun, sepanjang tempoh tersebut bukanlah suatu kenangan indah buat masyarakat Kemboja. Bahkan, mereka mengingati Pol Pot sebagai seorang penguasa yang jahat.

Semasa pemerintahannya, hampir 2 juta rakyat Kemboja mati dibunuh akibat kelaparan, perlaksanaan politik dan buruh paksaan. Kuasanya berakhir selepas pencerobohan negara jiran, Vietnam pada tahun 1979. Pembunuhan beramai-ramai ketika pemerintahan Pol Pot dipanggil "Cambodian Genocide".

Dilahirkan pada 20 April 1889, Adolf Hitler merupakan diktator Jerman yang terkenal kerana dianggap bertanggungjawab terhadap Holocaust. Adolf Hitler memerintah Jerman dari tahun 1934 sehingga 1945 sebagai penguasa mutlak. Adolf Hitler juga menjadi presiden Parti Pekerja Jerman Sosialis Kebangsaan pada tahun 1932.

Antara tahun 1939 dan 1945, Hitler dan rekrutnya dianggarkan telah membunuh sekitar lebih daripada 14 juta orang termasuk 6 juta orang Yahudi. Mereka dibunuh dengan kejam di kem tahanan, ghetto and perlaksanannya dilakukan secara besar-besaran. Selain itu, ramai rakyat Jerman yang terbunuh kerana dijangkiti penyakit dan kebuluran.

Zaman kejatuhan Hitler bermula sejurus selepas perang Jerman melawan Rusia pada Jun 1941 dimana tenteranya kalah terhadap Rusia. Hitler mati pada 30 April 1945 akibat membunuh diri.

Dilahirkan pada 6 Julai 1946, George W Bush berkhidmat sebagai presiden ke-43 Amerika Syarikat dari tahun 2001 sehingga 2008. George Bush ialah salah seorang presiden Amerika yang paling dibenci. Beliau dilantik sebagai presiden dalam sebuah pilihan raya penuh kontroversi pada tahun 2001. Malah, Bush juga bertanggungjawab memulakan perang terhadap keganasan yang terkenal pada tahun 2001.

Menurut pakar, seluruh dunia terutamanya negara-negara Islam amat membenci Bush kerana dasar luar yang mengelirukan. Disebabkan itu, masyarakat dunia terpaksa menghadapi kekacauan dan kemusnahan. Berdasarkan kaji selidik, rakyat Amerika juga tidak begitu berpuashati dengannya oleh kerana perbelanjaan ketenteraan yang banyak dan kecederaan awam menerusi perang terhadap keganasan yang tidak pernah berakhir.

Sehingga kini, Amerika telah membelanjakan sebanyak $704 bilion hanya di Iraq. Selain itu, lebih daripada 5000 askar dan ratusan orang awam mati dalam peperangan yang tidak masyhur ini.

Dilahirkan pada tahun 1928, Ariel Sharon berkhidmat sebagai Perdana Menteri ke-11 Israel dari bulan Mac 2001 hingga April 2006. Beliau juga dilantik sebagai komander di ketenteraan Israel dari tahun 1940-an hingga awal 1970-an. Selain itu, Sharon juga terlibat dalam Perang Kemerdekaan (1948), Perang Suez (1956), Perang 6 Hari (1967) dan Perang Yom-Kippur (1973).

Sebaik bersara sebagai tentera, Sharon menyertai parti Likud yang berhaluan kanan. Beliau menyokong penuh pembinaan penempatan Israel yang tidak adil di  Bank Barat dan Gaza Strip pada tahun 1970-an, 1980-an dan 1990-an. Pada tahun 1983, sebuah suruhanjaya telah dibentuk oleh kerajaan Israel untuk menyiasat insiden berkaitan perang Lebanon pada tahun 1982.

Ariel Sharon juga dikenalpasti bertanggungjawab secara tidak langsung ke atas pembunuhan beramai-ramai orang awam di Sabra dan Shatila semasa beliau menjadi menteri pertahanan Israel.

Pada tahun 1924 iaitu selepas kematian Lenin, Joseph Stalin menjadi ketua Soviet Union. Dianggarkan lebih daripada 60 juta orang telah dibunuh dibawah pemerintahan diktator ini. Beliau juga dianggap bertanggungjawab atas kelaparan Soviet antara tahun 1932 hingga 1933.

Menurut rekod rasmi di Rusia, Stalin telah menghukum bunuh seramai anggaran 800,000 orang atas pelbagai kes jenayah termasuk yang melibatkan bidang politik. Sepanjang tahun 1932 hingga 1933, Rusia dan Ukraine terutamanya menghadapi salah satu kelaparan terburuk dalam sejarah Soviet yang disebabkan oleh kegagalan polisi pertanian atas tanggungjawab Stalin.

Dipercayai hampir 6 ke 8 juta orang mati dalam bencana ini. Di Ukraine, bencana kelaparan ini dikenali sebagai "Holodomor".


5 Negara Paling Gemuk di Asia Tenggara

Masalah obesiti atau kegemukan merupakan satu masalah yang meruncing di mana-mana negara.

Bukan sahaja memberi kesan kepada kewangan individu, masalah ini yang seringkali dikatakan sebagai satu pandemik atau wabak merupakan satu masalah besar kepada negara. Jika tidak dikawal, masalah kegemukan rakyat akan memberikan banyak kesan lain kepada kualiti sesebuah masyarakat.

Tahukah anda, apa kesan masalah ini dan negara manakah yang layak dinobatkan sebagai negara paling gemuk di Asia Tenggara?

Walaupun kadar obesiti di FIlipina masih dikira rendah tetapi kadar obesitinya telah meningkat daripada 1% pada tahun 1992 kepada 5% pada tahun 2015. Pada tahun 2010, kadar kegemukan di Filipina berada pada tahap 4.1% daripada keseluruhan populasi dan mengalami kenaikan sebanyak 24% menjelang tahun 2015.

Menurut satu kajian, kadar kegemukan di Indonesia dijangka meningkat setiap tahun. Masalah paling ketara adalah kadar kegemukan di kalangan kanak-kanak Indonesia yang semakin tidak terkawal dalam 14 tahun kebelakangan ini. Indonesia mencatatkan peratusan peningkatan obesiti paling tinggi antara semua negara daripada tahun 2010 ke 2014 dengan 33%, menjadikan 5.7% rakyat mereka tergolong dalam golongan gemuk.

Kerajaan Singapura mengeluarkan amaran pada bulan Jun tahun 2017, jika tidak dikawal kadar kegemukan di Singapura boleh mencapai 15% pada tahun 2024. Penduduk Singapura didapati mempunyai satu persamaan - majoriti yang mula bekerja akan mula mengalami peningkatan berat badan. Dengan 6.2% jumlah populasi mereka gemuk, Singapura mendapati penduduk mereka mempunyai penambahan berat 3kg setiap seorang berbanding 15 tahun dahulu.

Walaupun menjalani hidup sederhana, hampir separuh daripada jumlah sami-sami Buddha di Thailand didapati berada dalam keadaan obese. Masalah itu menjadi cerminan kepada masalah obesiti di Thailand. Dengan hampir 9.0% warga mereka berumur 3 hingga 18 tahun obese, Thailand mencatatkan peningkatan hampir 4% jumlah obesiti dalam populasi mereka dalam masa 4 tahun dan kini dianggarkan 8.5% penduduk mereka tergolong dalam golongan gemuk.

Jauh meninggalkan negara-negara lain, mungkin Malaysia patut berbangga dikenali sebagai syurga makanan namun masalah obesiti bukan sesuatu yang patut dibanggakan. Dianggarkan setiap tahun kerajaan Malaysia membelanja RM4.26 biliion hingga RM8.53 billion untuk merawat pesakit yang mengalamai penyakit berpunca dari obesiiti ini. Kos itu saja mencecah 10 ke 19% perbelanjaan negara setiap tahun.

Dalam tempoh 4 tahun, Malaysia mengalami peningkatan peratusan obesiti sebanyak 27%, dengan 10.5% daripada jumlah populasi didapati obese pada 2010 yang meningkat kepada 13.3% pada tahun 2014. Yang menjadi masalah utama - majoriti rakyat Malaysia tidak memandang isu ini sebagai satu kesihatan, kita lebih gemar memandang perkara ini dari segi faktor luaran yang melibatkan rupa bentuk tubuh. Maksudnya, orang Malaysia lebih malu bila mereka gemuk dan tidak berapa mempedulikan tahap kesihatan mereka yang menurun bila mereka gemuk.

Sebagai rujukan, negara Republic of Palau yang terletak tidak jauh dari negara kita merupakan negara paling gemuk di dunia dengan 47.1% penduduknya tergolong dalam golongan obese namun jumlah penduduknya hanya sekitar 21,500 orang.

Amerika Syarikat mendahului negara-negara maju dengan 35.0% sementara Jepun, yang amat terkenal dengan rakyat yang mengamalkan pemakanan sihat - merekodkan 3.3% rakyat mereka berada dalam keadaan gemuk.


5 Senjata Pelik Yang Pernah Digunakan Semasa Perang Dunia Ke 2

Dalam peperangan, setiap pasukan tentera akan menggunakan teknik peperangan yang tertentu dan disusun rapi bagi mengalahkan pihak lawan. Sebagai contoh, sebelum ini kami di iluminasi.com pernah berkongsi teknik licik penyamaran kapal tentera Belanda untuk melarikan diri daripada kepungan tentera Jepun.

Kali ini, kami ingin berkongsi pula beberapa senjata pelik yang pernah digunakan oleh beberapa pasukan tentera semasa Perang Dunia ke 2. Senjata-senjata ini walau bagaimanapun tidak lagi digunakan pada masa kini.

Bom kelawar adalah antara senjata pelik yang digunakan pihak tentera Amerika Syarikat dalam Perang Dunia ke 2. Bom ini bentuknya seperti bom biasa tetapi di dalamnya diletakkan beratus ekor kelawar. Setiap ekor kelawar ini dipasang bom yang ditetapkan sela masa tertentu yang akan meletup apabila tiba waktunya.

Apabila bom kelawar ini dilepaskan daripada pesawat pejuang, bekas bom tersebut akan terbuka dan melepaskan beratus-ratus ekor kelawar yang terdapat didalamnya. Seperti biasa, kelawar-kelawar yang dilepaskan itu akan terbang bebas dan hinggap di sekitar kawasan sasaran dan meletup apabila tiba masanya. Senjata ini digunakan pihak Amerika Syarikat untuk menyerang Jepun kerana binaan bangunan di Jepun  yang kebanyakannya dibina daripada bahan mudah terbakar seperti kertas dan buluh.

Antara strategi pihak Soviet dan Rusia bagi memusnahkan kereta kebal musuh adalah dengan menggunakan anjing yang dipasang bom padanya. Strategi ini digunakan antara tahun 1930 hingga 1996 untuk memusnahkan kereta kebal tentera Jerman.

Pada mulanya, anjing-anjing dilatih hanya untuk membawa bom ke kawasan sasaran dan meninggalkan bom tersebut disitu. Bom itu kemudiannya akan diaktifkan secara automatik mengikut sela masa yang ditetapkan. Malangnya, teknik ini gagal menyebabkan Rusia mengubah teknik mereka untuk meletupkan anjing apabila terdapat gegaran atau sentuhan padanya. Teknik pengeboman ini tidak lagi digunakan sekarang dan sekiranya masih digunakan, ianya pasti mendapat kecaman daripada kumpulan pencinta binatang.

Kita biasa melihat kapal perang Amerika Syarikat dan China yang dilengkapi dengan landasan bagi pesawat pejuang. Ketika Perang Dunia ke 2, pihak tentera laut Jepun mempunyai beberapa kapal selam yang diberi nama Sen Toku I-400 sementara tentera Perancis juga mempunyai beberapa buah jenis kapal selam jenis Surcouf yang mempunyai landasan untuk melancarkan pesawat pejuang.

Ketika zaman perang, kebanyakan kapal selam berperanan untuk kegiatan pemantauan dan perisikan. Menariknya, selagi pemantauan dan perisikan, kapal selam ini juga mampu melakukan serangan pada pihak musuh. Sebuah kapal selam milik tentera Jepun ini mampu memuatkan 3 buah pesawat dan juga dilengkapi dengan peluru torpedo.

Penggunaan bom nuklear pada zaman kini biasanya digunakan untuk disasarkan pada sasaran yang jauh. Walau bagaimanapun, ketika Perang Dunia ke 2, meriam juga pernah digunakan sebagai pelancar bom nuklear bagi menyerang musuh dalam jarak dan radius yang dekat.

Antara pasukan tentera yang menggunakan senjata ini adalah pihak Amerika Syarikat, Soviet dan juga Perancis. Walau bagaimanapun, kini tiada lagi penggunaan meriam untuk melancarkan bom nuklear sebaliknya bom nuklear kini dilancarkan menggunakan pelancar peluru balistik.

Jepun sememangnya terkenal dengan teknik kamikaze iaitu dalam bahasa mudahnya teknik mengorbankan diri sendiri untuk menyerang musuh. Peluru berpandu Kaiten ini juga menggunakan konsep yang sama. Setiap peluru berpandu ini tidak dikawal dengan alat kawalan jauh untuk menembak pihak musuh tetapi dikawal sendiri oleh seorang pemandu.

Akibat perang yang berlanjutan terlalu lama dan tiada tanda-tanda ianya akan tamat, maka pihak pemerintah Jepun mencadangkan penggunaan pelbagai serangan Kamikaze bagi menyerang musuh dan ini termasuklah penggunaan peluru berpandu Kaiten. Peluru berpandu jenis ini banyak digunakan pada penghujung Perang Dunia ke 2.


Ibu Mertua Masih Mengongkong Anak Lelakinya. Apa Patut Saya Lakukan?

Menjalani kehidupan berumah tangga merupakan penyatuan antara seorang lelaki dan seorang wanita yang bersetuju untuk hidup bersama.

Penyatuan pasangan itu tidak berakhir di situ saja kerana perkahwinan sebenarnya juga melibatkan penyatuan dua buah keluarga yang berlainan cara hidup mereka. Pernah dengar masalah isteri bergaduh dengan ibu mertua?

Saya adalah salah seorang mereka yang pernah menempuhi gelora perkahwinan yang mak mertua saya suka sangat masuk campur hidup kami, walaupun tak diminta oleh anak lelakinya yang sudahpun bergelar suami saya. Pada awalnya memang perit juga, rasa nak balik rumah duduk kampung. Tetapi lama kelamaan saya sedar dan belajar beberapa perkara;

Dalam drama kita selalu tengok suami diugut oleh isteri, sama ada nak pilih ibu atau isteri. Tak usahlah letak suami kita dalam keadaan itu puan-puan. Kesian dia. Kejam kita ni sebagai isteri bila kita letak dia dalam situasi seperti itu kerana dia takkan boleh buat keputusan.

Sepanjang 2 tahun awal perkahwinan saya, saya akui banyak saya lemah. Memasak, mengemas rumah, bab basuh baju, semua tu saya akui saya kurang mahir walaupun selama ini saya biasa buat tetapi bila kita ada rumah yang kita uruskan sendiri, perkara ni jadi lebih besar. Kadang-kadang bila kena perli tu, mak mertua saya sebenarnya duk tunjuk kat saya apa yang dia tahu tentang anak lelaki dia, yang saya tak tahu. Belajar!

Salah satu perkara yang ramai selalu salah faham tentang ibu mertua adalah kita ingatkan dia tak suka kita si isteri ni. Melainkan dia memang suruh anak dia ceraikan kita, selalunya ibu mertua ni agak sinis dengan menantu sebab dia lagi faham perangai anak dia dan itu sesuatu yang semua isteri tak boleh sangkal. Kita anggap saja dia nak membantu, walaupun cara dia menyakitkan hati.

Selalu bila si suami mula memenangkan mak dia, saya marah jugalah. Saya jenis melawan. Namun ada satu insiden yang buat saya rasa bersalah amat-amat sangat. Susah nak digambarkan macam mana bersalah saya waktu tu dan sejak kejadian tu, kalau suami saya kena pilih nak dahulukan apa saya nak dengan permintaan mak dia, saya biarkan saja dia penuhi apa yang mak dia nak. Takkan Puan-Puan pun nak kena tunggu ada insiden baru nak tersedar?

Saya tahu dalam situasi mertua lawan menantu, saya sebagai menantu kena jadi beralah walaupun terpaksa, dan rasa nak menangis. Saya sedar jika saya degil dan terus keras kepala, hubungan kami tak akan kekal lama. Bila dah ada ibu mertua ni, perkara paling penting saya sedar adalah ego kita tu, kita kena buang jauh-jauh. Dengan ibu mertua, seeloknya janganlah kita ada ego, kerana ego tu nanti hanya akan buat kita jadi renggang dengan ibu mertua.

Saya sedar yang kunci kebahagiaan saya dengan suami saya, banyak bergantung dengan bagaimana hubungan saya dengan ibu mertua saya. Mungkin untuk pasangan lain, lainlah ceritanya tetapi bagi saya, dia suami saya dan saya terima dugaan saya dengan ibu mertua saya begitu jalannya. Apa yang saya boleh ubah jika saya terus meronta-ronta? Saya tak akan boleh ubah hubungan suami saya dengan ibu dia. Apa yang boleh dibentuk adalah saya. Perubahan untuk saya pula, memang saya akui makan masa.

Saya mula faham yang kasih dan cinta suami saya bukan untuk saya saja. Walau macam mana pun sayangnya saya dekat suami saya, mak dia lagi sayang dia daripada saya.

Faham benda ni, Insya Allah hubungan kita dengan mertua akan kekal lama. Nak kata saya redha pun tak jugak, kerana ada masanya saya marah tapi saya terima ini semua asam garam hidup berumah tangga. Biasalah tu.

Ibu kepada 2 anak yang kini dah ok dengan mak mertua dia


5 Selebriti Youtube Paling Popular Di Malaysia

Youtube merupakan platform perkongsian video yang paling popular di dunia ketika ini. Ia merupakan anak syarikat kepada Alphabet Inc yang juga syarikat induk kepada Google.

Youtube bukan sahaja menjadi "TV bergerak", ia juga menjadi satu entiti untuk menjana keuntungan daripada video-video yang dimuat naik. Terdahulu iluminasi.com telah berkongsi 5 selebriti Youtube paling kaya di dunia, namun kali ini kami ingin berkongsi 5 selebriti Youtube paling popular di Malaysia.

Nota : Senarai ini dihasilkan dengan tidak mengambil kira akaun Youtube syarikat produksi, dan mengikut jumlah subscriber dan jumlah tontonan video.

Memang tak lengkap senarai ini jika tak ada Mat Luthfi. Beliau boleh dikatakan personaliti youtube yang paling terkenal di Malaysia. Mat Luthfi berasal dari Alor Setar, Kedah dan merupakan pemegang Ijazah Seni Bina daripada Univerisiti Curtin, Perth, Australia.

Kebanyakan video yang dihasilkan oleh beliau mempunyai nasihat dan mesej yang bermanfaat dengan cara sindiran. Beliau juga pernah memenangi beberapa anugerah termasuklah Shout Aloud Award 2012, Shout Aloud Award 2013, dan Aksi di Youtube paling popular di Anugerah Bintang Poupular Berita Harian 2013.

Video hasil karya Mat Luthfi yang paling banyak ditonton bertajuk "Drama-drama sebelum kahwin". Kini Mat Luthfi dikatakan sedang mengarahkan sebuah filem bersama Skop Production berkaitan isu sekolah, pendidikan dan perguruan yang akan ditayangkan tahun hadapan.

Dengan subscribers sebanyak 448,252 subscribers dan jumlah tontonan sebanyak 41.2 juta, mathluthfi90 adalah Youtuber ke-5 paling popular di Malaysia.

Berada di tangga ke-4 Youtuber paling popular di Malaysia adalah JinnyBoyTV. Ia bermula dengan akaun peribadi dan kini JinnyboyTV mempunyai dua orang ahli iaitu Jinnyboy dan Reuben Kang. Jinnyboy atau nama sebenarnya Jin Lim merupakan seorang DJ radio di Hitz.fm manakala Reuben pula seorang pensyarah dan hos TV.

JinnyboyTV menghasilkan video dengan genre hiburan dan yang sangat kelakar. Antara video yang mendapat sambutan hangat adalah ONLY IN MALAYSIA dengan jumlah tontonan melebihi 7 juta.

JinnyboyTV kini mempunyai 784,512 subscribers dengan jumlah tontonan sebanyak 121.2 juta. Video yang paling mendapat sambutan adalah GANGNAM STYLE PARODY (강남스타일) - KL STYLE dengan jumlah tontonan sebanyak 19.2 juta.

Dengan jumlah subscribers seramai 814,819, Ling BigYong berada di tangga ke-3 senarai ini. Mungkin ada yang tak mengenali beliau kerana video-video yang dihasilkan oleh beliau adalah dalam bahasa Cina. Namun, videonya tetap mendapat sambutan yang menceritakan mengenai isu semasa serta berkisahkan mengenai kehidupan pelajar.

Jumlah video yang dihasilkan oleh beliau adalah sebanyak 205 dengan jumlah tontonan sebanyak 167.1 juta. Video Ling BigYong yang paling banyak ditonton sebanyak 4.9 juta tontonan.

Satu lagi channel Youtube yang menggunakan bahasa Cina sebagai bahasa utama adalah Laowu. Beliau yang mempunyai jumlah subscribers sebanyak 866,482 menghasilkan video yang kebanyakannya berkenaan dengan permainan video.

Laowu merupakan individu yang menghasilkan video terbanyak dalam senarai ini iaitu 914 video, dengan jumlah tontonan sebanyak 260.9 juta.

Dan Youtuber paling popular di Malaysia adalah lelaki yang kerap kali daripada mencetuskan kontroversi di Malaysia iaitu Namewee. Namewee atau nama sebenarnya Wee Meng Chee berasal dari Muar, merupakan seorang artis hip hop, pengarah dan pelakon. Beliau pernah menggubah lagu Negaraku yang telah menjadi kontroversi pada satu ketika dahulu.

Beliau merupakan satu-satunya Youtuber di Malaysia yang mempunyai subscriber melebihi 1 juta iaitu 1.11 juta. Namewee juga berada di kedudukan ke-3926 dunia dari segi subsriber terbanyak. Jumlah video yang dihasilkan adalah sebanyak 325 denga jumlah tontonan sebanyak 394.5 juta.

Antara video Namewee yang paling popular di Youtube adalah video lagu berkolaborasi dengan penyanyi sensasi China, Leehom Wang yang mendapat tontonan sebanyak 82 juta ketika ini.


Catatan perjalanan dan itinerary ke Melbourne pada musim sejuk (Bh 2)

Bagi anda yang berhasrat untuk melancong ke Melbourne satu hari nanti, anda boleh rujuk artikel Melbourne (Bh 1) sebagai tips dan panduan persediaan sebelum anda ke sana.

Okay, ini merupakan artikel bahagian 2. Untuk bahagian 2 ini, saya akan kongsikan pengalaman, itinerary dan segala perbelanjaan kami berdua sepanjang 7 hari di Melbourne.

Kami tiba di Tullermarine Airport pada pukul 8.30 pagi, terus bergegas untuk mengambil bagasi dan beratur untuk pemeriksaan lanjut oleh pihak imigresen serta kastam. Di sini akan mengambil masa lebih kurang satu jam. Alhamdulillah, perjalanan kami dipermudahkan. Setelah selesai semua, pertama sekali nak buat adalah membeli simkad. Kami memilih untuk membeli simkad Optus yang berharga AUD20 termasuk tambah nilai.

Seterusnya, kami menuju keluar ke kaunter tiket SkyBus untuk membeli tiket ke Melbourne City di mana kami akan menginap di City Edge Apartment yang terletak di East Melbourne. Harga tiket SkyBus adalah AUD19 seorang dan bas akan berhenti di Southern Cross Station. Perjalanan dari Tullermarine Airport ke Melbourne City adalah lebih kurang setengah jam bergantung dengan keadaan trafik.

Setibanya di stesen bas nanti, anda boleh membeli kad MyKi di kedai 7E yang berharga AUD6 untuk satu kad seorang dan kami topup AUD20. Fungsi kad MyKi adalah seperti kad Touch N Go dan ia boleh diguna untuk menaiki public transport di sana. Kemudian, kami menuju keluar untuk mencari tram stop terdekat.

Kali pertama dapat jejak kaki di Melbourne, rasa seronok sangat sebab rakyat di sini memang friendly dan suka menolong tourist. Mungkin ini merupakan budaya mereka untuk menyambut kedatangan tourist yang datang ke sini. Patutlah ramai orang luar ingin menetap di sini disebabkan layanan mesra yang diberikan oleh mereka memang tip-top dan gaji pun masyuk!

Akhirnya, kami pun tiba di apartment dan disebabkan kami tiba lebih awal dari waktu check-in, kami harus menyimpan semua beg di dalam stor dahulu selepas berjumpa dengan receptionist. Waktu check-in di sini adalah pukul 2.30 petang. Jadi, sementara menunggu nak check-in kami keluar ke kedai serbaneka IGA berdekatan untuk membeli air dan jalan-jalan di Melbourne CBD.

Selepas selesai check-in, kami terus memasak. Menu kami simple sahaja setiap hari seperti nasi goreng, roti sardin dan pasta. Janji kenyang! Jam 4 petang baru kami bersiap untuk keluar jalan-jalan sekitar Richmond, Collingwood dan Fitzroy. Di Fitzroy, kami sempat singgah di Coles Supermarket seperti Tesco. Barang-barang di sini sangat murah dan banyak juga makanan Asian yang dijual. Memang berbaloi kalau beli groceries di sini. Kami juga pergi ke Chemist Warehouse yang sama seperti Watsons dan di sini ada banyak minyak wangi berjenama yang murah.

Untuk rutin harian, kami akan menyediakan makanan sendiri seperti nasi goreng, sardin dan pasta. Roti sardin kami dapat jadikan sekali sebagai bekalan tengah hari. Memang jimat! Selepas sarapan, kami bergerak keluar ke tram stop terdekat dan kami singgah di Federation Square dahulu untuk ke Visitor Information Centre. Di VIC ini, kami survey harga tours package yang berbaloi dan ada tiga pilihan seperti di dalam artikel Melbourne (Bh 1).

Akhirnya, kami memilih tours package Alzburg ke Mt. Buller kerana sangat murah berbanding tours yang lain iaitu hanya AUD75 seorang. Pakej ini termasuk free toboggan juga. Jadi, memang sangat berbaloi kerana kami hanya perlu menyewa walking boots berharga AUD17 sepasang dan membeli lift passes AUD23 untuk melihat pemandangan dari atas Mt. Buller. Kami akan ke Mt. Buller pada hari ke 5.

Seterusnya, kami menaiki City Circle untuk menuju ke Queen Victoria Market iaitu pasar tertua yang popular dan sememangnya tempat yang WAJIB dikunjungi jika anda ke Melbourne. Di sini jugalah tempat untuk anda membeli segala souvenir untuk keluarga mahupun rakan-rakan anda. Rambang mata!

Untuk pengetahuan anda, pasar ini terbahagi kepada dua bahagian iaitu fresh produce (indoor) seperti buah-buahan dan sayur-sayuran manakala bahagian lain adalah untuk specialty shopping (outdoor) seperti baju, beg dan macam-macam lagi. Pasar ini memang besar dan harga barang di sini pun murah.

Waktu operasi Queen Victoria Market anda boleh rujuk di QVM trading hours.

Jadi, sila atur itinerary anda dengan betul supaya tidak membuang masa jika anda datang sewaktu pasar ini tutup.

Selepas itu, kami ke State Library of Victoria. Terpukau ketika melihat library Melbourne ini kerana ia kelihatan klasik dan sememangnya sungguh besar dan cantik! Kami seronok duduk depan library ini sebab boleh tengok burung-burung berterbangan dekat dengan kita selain dapat lihat gelagat pengunjung dari luar juga. Kami tidak masuk ke dalam library kerana terlalu ramai pengunjung ketika itu.

Jadi, kami terus ke QV Mall yang terletak bersebelahan sahaja dengan library. Tujuan utama kami ke QV adalah untuk berjumpa dengan rakan yang telah menetap di sini hampir 5 tahun. Kemudian, kami dinner di Pappa Rich QV ini. Makanan di sini memang sedap dan harga pun okay. Jadi, tidak hairanlah jika Pappa Rich popular di Melbourne kerana ia menyediakan menu makanan Asian yang sesuai dengan cita rasa penduduk di Melbourne,

Seterusnya, kami jalan-jalan ambil angin malam dari Federation Square ke sekitar Yarra River hingga ke South Wharf. Suasana malam di sini sangat best! Layan angin sejuk sambil tengok busking, kemudian terus bergerak balik ke apartment.

Okay, harini kami ingin ke Bendigo yang berada jauh dari Melbourne City. Bendigo merupakan bandar bersejarah yang dahulunya kaya dengan emas. Kami bergerak keluar dari apartment agak lewat sedikit dan menaiki Metro train dari Flinders St. Station pada pukul 12 tengah hari untuk ke Sunbury Station. Di Sunbury, kami topup kad MyKi AUD20 seorang menggunakan mesin yang disediakan. Kemudian, dari Sunbury Station akan terus ke Bendigo Station. Perjalanan kami mengambil masa dalam 2 jam.

Jadi, plan kami harini memang sengaja untuk ke Bendigo sahaja sebab teringin nak menaiki train. Bukan apa, kami nak juga menikmati pemandangan biru dan hijau sepanjang perjalanan. Setibanya di Bendigo, kami terus berjalan kaki menuju ke Rosalind Park dan sekitarnya. Okay, dari sini sudah boleh melihat Alexandra Fountain yang merupakan landmark Bendigo. Kemudian, kami ke Bendigo Town Hall iaitu bangunan lama seperti pejabat pos, galeri seni dan juga mahkamah. Di sini juga terdapat Soldiers Memorial Institute Military Museum tetapi sedang dalam renovation. Jadi, kami hanya dapat melihat monument di luarnya sahaja.

Dari segi pemerhatian kami, Bendigo memang masih mengekalkan seni bina lama yang sedia ada. Oleh sebab itu, Bendigo City kelihatan unik dan klasik dengan adanya juga old tram yang masih berfungsi. Sebenarnya, banyak lagi tempat menarik yang anda boleh pergi sekitar Bendigo ini dan ada banyak sejarahnya yang tersendiri. Namun, disebabkan kami kekangan masa dan tidak mahu terlalu lewat tiba di Melbourne City maka kami hanya pergi ke tempat yang dekat sahaja dari Bendigo Station.

Lewat 5 petang, kami terus bergerak pulang dari Bendigo Station ke Southern Cross Station. Seterusnya, kami jalan-jalan sekitar Melbourne CBD dan singgah sebentar membeli hot chocolate di Gloria Jean's disebabkan cuaca semakin sejuk ketika itu. Memang nikmat dapat minum hot chocolate waktu malam dengan cuaca sejuk macam ni! Kemudian, kami terus pulang ke apartment untuk packing segala barang kami kerana esoknya kami akan check-out. Jadi, tidaklah rasa kelam kabut nanti.

Oleh disebabkan sudah 3 malam kami menginap di apartment yang berdekatan dengan Melbourne City, kami ingin menginap di St. Kilda pula untuk 3 hari lagi. Untuk pengetahuan anda, waktu untuk check-out adalah pukul 10 pagi tau! Kalau lewat, anda akan dikenakan caj tambahan. Nasib baik kami sudah bersiap awal dan receptionist pun datang ke bilik kami untuk inform kami walaupun waktu itu kami sudah lewat setengah jam. Alhamdulillah, tiada sebarang caj tambahan dikenakan.

Selesai melihat sunset, terus pulang dan menuju ke South Yarra untuk membeli groceries. Sebenarnya, sesat juga ketika mencari kedai berdekatan disebabkan salah menaiki tram tetapi akhirnya berjaya misi untuk membeli groceries walaupun jauh. Adventure katakan! Sesorang berjalan waktu malam, tipulah kalau cakap tak takut tetapi beranikan diri juga. Alhamdulillah selamat.

Hari yang ditunggu-tunggu telah kunjung tiba. Winter in Melbourne! Teruja sangat nak main snow sebenarnya. Kami bangun awal dalam pukul 3 pagi untuk bersiap dan breakfast. Kemudian, disebabkan tiada tram beroperasi pada awal pagi kami terpaksa mencari teksi menggunakan apps 13CABS. Kalau nak guna Uber pun boleh juga tetapi Uber menerima kad kredit sahaja.

Dari St. Kilda ke Federation Square lebih kurang dalam 15 minit. Kami tiba di sana pada pukul 5 pagi. Sejuk sangat waktu itu sampai tak dapat nak bayang kalau sampai di Mt. Buller nanti sejuk macam mana. Untuk Alzburg tours ini, bas akan pick up dan drop anda di FS ini. Ramai juga tourist yang join tours Mt. Buller harini.

Okay, resort ini merupakan perhentian untuk para penumpang mengambil peralatan ski yang disewa selain walking boots, gloves dan banyak lagi yang anda boleh rujuk di Alzburg.com. Mereka juga akan memberi peta kecil Mt.Buller kepada kita sebagai rujukan. Mohon pakai pakaian yang berkalis air okay supaya tidak basah disebabkan ais salji nanti.

Hari ini merupakan hari terakhir kami akan berada di Melbourne. Jadi, kami plan untuk jalan-jalan sekitar Docklands dan Melbourne CBD untuk bertemu dengan rakan di sana. Untuk pengetahuan anda, Docklands pernah menjadi kota pelabuhan terbesar dan tersibuk di Melbourne suatu ketika dahulu. Kini, Docklands merupakan satu projek kerajaan yang masih dalam pembinaan untuk pembaharuan sebagai bandar terbesar di Australia.

Hari yang sedih bagi kami sebab dah kena balik Malaysia. Kami check-out dari Mantra Apartment pada pukul 4.30 pagi. Kemudian, kami menaiki teksi untuk ke Southern Cross Station. Okay, dekat SCS sinilah berlaku satu drama pahit bagi kami kerana tidak dapat membeli tiket SkyBus untuk ke Melbourne Airport melalui kaunter. Kaunter tutup! Sepatutnya kaunter memang beroperasi 24 jam.

Ada beberapa orang tourist lain juga yang mengalami nasib seperti kami. Tiket hanya boleh dibeli di mesin tiket yang menerima kad kredit sahaja. Rasa kelam-kabut waktu itu sebab kami mengejar flight 8.30 pagi. Waktu itu dah hampir pukul 6 pagi. Nak check-in baggage lagi mesti ambil masa yang lama untuk beratur. Jadi, terpaksa juga menggunakan kad kredit. Bukan tak nak guna pada mulanya, cuma caj agak mahal lah. Jadi, sila bawa kad kredit anda untuk tujuan emergency begini.

JUMLAH PERBELANJAAN dari DAY 1 hingga DAY 7 = AUD599.40 = AUD299.70/pax

Memang cukup sahaja bajet kami sebanyak AUD300/RM1,000 seorang sebagai duit belanja di sana. Kalau anda seorang yang gemar shopping, pasti lebih dari apa yang kami belanjakan untuk seminggu. Ini belum termasuk harga tiket flight dan penginapan. Kalau all-in seorang dalam RM2,500 juga. Ikut keselesaan anda macam mana. Setiap orang berlainan cita rasanya kan.

Alhamdulillah perjalanan kami dipermudahkan. Jadi, sepanjang seminggu di Melbourne ini memang banyak pengalaman manis dan pahit yang kami dapat. Yang pasti, dapat pengalaman berharga! Harap satu hari nanti dapat ke sini lagi. Banyak lagi tempat yang kami belum sempat pergi disebabkan kekangan masa dan wang. Sekian, ini sahaja perbelanjaan dan itinerary kami selama 7 hari 6 malam di Melbourne. Jumpa lagi Melbourne!


Penyebab Masalah Keputihan Kemaluan Wanita Dan Cara Merawatnya

Penulisan ini ditulis Kamarul Ariffin Nor Sadan seorang pegawai perubatan di laman Facebook beliau dan pihak iluminasi telah mendapat kebenaran mengulang siar penulisan ini untuk manfaat bersama.

‘Keputihan’ adalah masalah yang sering melanda kaum wanita. Penyebab utama dikenalpasti adalah disebabkan oleh kulat candida albicans. Keputihan yg disebabkan oleh kulat ini dinamakan sebagai vulvovaginal candidaisis.

Masalah ini kerap berlaku pada gadis dan wanita dewasa. Gejala-gejala yang biasa dilaporkan adalah - kemaluan berasa teramat gatal, kadang-kadang bahagian luar kemaluan kemerah-merahan, cairan kemaluan faraj banyak berketul-ketul berwarna putih menyerupai susu basi. Juga ada yang melaporkan semasa hubungan kelamin berasa tidak selesa dan sakit.

Candida albicans ini adalah kulat yang normal berada dalam alat kelamin wanita dan selalunya tidak lah menimbulkan masalah. Gangguan hanya akan ada jika berlaku ketidakseimbangan populasi flora dalam vagina, menyebabkan pertumbuhan kulat ini menjadi terlampau banyak dan menimbulkan masalah pula.

Berlakunya perubahan pH pada bahagian faraj sekaligus menyebabkan perubahan flora pada faraj.

Jangan malu berjumpa gynae jika masalah keputihan membelengu diri anda.


5 Penyakit Berbahaya Ini Mudah Menjangkiti Mereka Yang Suka Berzina

Seks bebas merupakan seks yang dilakukan diluar ikatan pernikahan selalunya dengan ramai dan berlainan pasangan. Ia selalu dikaitkan dengan seks tanpa kondom tapi itu bukan satu-satunya jenis seks bebas.

Sesiapa yang melakukan seks dengan berlainan dan ramai pasangan terutamanya melibatkan pelacur mempunyai risiko yang tinggi untuk mendapat penyakit berbahaya ini. Penyakit-penyakit ini diklasifikasikan sebagai penyakit kelamin atau sexually transmitted disease (STD).

STD boleh menyebabkan kematian jadi berhati-hatilah ketika anda memikir untuk melakukan hubungan seks. Ini adalah salah satu faktor kenapa Islam mengharamkan zina.

Penyakit ini tersebar melalui jangkitan ketika hubungan seks dilakukan melibatkan faraj, dubur ataupun seks oral. Namun, jika lelaki tidak menunjukkan apa-apa simptom, perempuan mungkin berkemungkinan untuk mengalami kesan daripada penyakit Chlamydia.

Simptom utama Chlamydia ialah sakit semasa kencing dan keluarnya cecair faraj (vaginal discharge) secara tidak normal. Jika tidak dirawat dalam jangka masa yang sesuai, ia dapat merosakkan sistem reproduktif sekali gus boleh menjejaskan peluang untuk wanita hamil

Penyakit ini banyak dihidapi oleh remaja dalam lingkungan 15-24 dan menyebabkan pelbagai jenis jangkitan terutamanya di buah zakar, usus serta tekak.

Simptom utama ditunjukkan bagi lelaki adalah air kencing yang hangat ketika membuang air kecil, putih atau kuning selain merasa sakit di bahagian buah zakar. Kebanyakkan perempuan tidak menunjukkan apa-apa simptom atau mungkin merasa sedikit sakit ketika kencing selain cecair faraj yang banyak.

Jangkitan di usus serta sakit, gatal dan dubur berdarah antara kesan gonorrhea. Ia patut dirawat dengan segera terutamanya perempuan kerana ia boleh menyebabkan tiup fallopian tersumbat, kemandulan serta kehamilan ektopik.

Bagi lelaki, anda boleh berasa sakit di buah zakar dan bagi kes-kes yang teruk, kemandulan. Ia boleh dirawat dengan antibiotik tapi perlu dirawat pada tahap awal.

STD ini menyebabkan organ hati bengkak dan jika kes yang serius berlaku, ia boleh menyebabkan kematian. Jangkitan lebih kurang sama dengan virus HIV dan selalunya tersebar melalui cecair badan atau darah.

Anda boleh mendapat penyakit ini semasa melakukan seks bebas dengan orang yang dijangkiti penyakit ini atau berkongsi jarum ketika melakukan apa-apa suntikan.

Simptom utama termasuk loya, selalu muntah, demam serta air kencing berwarna gelap. Penyakit ini boleh menjadi lebih kronik dan tidak menunjukkan apa-apa kesan jelas. Ia juga boleh menyebabkan kanser hati.

Ia dicegah dengan pemberian vaksin sewaktu kecil lagi iaitu semasa kanak-kanak dan statistik menunjukkan kadar pencegahan yang sangat tinggi. Sesiapa yang tidak menerima vaksin terutama pasangan homoseksual, penagih dadah dan mereka yang hidup dalam ruang yang sama dengan orang yang dijangkiti mempunyai risiko tinggi.

Penyakit ini sukar dikenal pasti kerana simptom utamanya tidak banyak ditunjukkan selain simptom ini dianggap kecil dan tidak ada apa-apa kesan. Antara tanda-tandanya ialah sakit yang kecil, luka kecil serta lembam kecil selalunya di bahagian kelamin atau mulut.

Tahap kedua melibatkan ruam yang tidak gatal di tapak tangan kaki serta bahagian lain di badan. Tahap ketiga juga dikenali sebagai laten boleh berkembang dalam masa beberapa tahun.

Kebanyakkan simptom selalunya akan hilang tetapi jangkitan masih lagi boleh merebak ke seluruh badan menyebabkan kerosakan kepada banyak fungsi tubuh badan.

Masalah mental dan neurologi, penyakit jantung, buta seterusnya menyebabkan kematian merupakan akibat daripada syphilis. Ia sebaiknya dielakkan dengan mengelakkan melalukan seks bebas.

STD ini merupakan penyakit paling berbahaya dalam sejarah STD dan antara penyakit paling berbahaya. Virus HIV ini tersebar dalam badan manusia menyebabkan penyakit AIDS. Jangan keliru, AIDS adalah penyakit manakala HIV adalah virus.

Ia boleh tersebar melalui cecair badan termasuk darah, cecair faraj, air mani, mazi serta susu payudara. Air liur dan peluh tidak menyebabkan HIV kerana ia hanya tersebar melalui seks.

HIV tersebar melalui hubungan seks bebas dan perkongsian jarum dadah. Mereka yang melakukan seks melalui dubur mempunyai risiko tertinggi menyebabkan pasangan gay paling terdedah kepada virus ini.

Ia dapat membunuh anda kerana HIV menyebabkan kerosakan kepada sistem imunisasi iaitu sistem yang melindungi badan kita daripada jangkitan kuman dan virus. Ini menyebabkan penyakit kecil seperti demam, atau jangkitan kecil tidak dapat dirawat oleh badan. Ya, tanpa sistem imunisasi, anda boleh mati kerana demam.


8 Fakta Menarik Mengenai Badan Kita Yang Perlu Anda Tahu

Tubuh badan kita sebenarnya menyimpan pelbagai jenis rahsia yang sukar untuk kita fahami, Ada kalanya banyak perkara berlaku yang kita sendiri tidak sedar walaupun berlaku pada badan kita sendiri.

Tahukah anda beberapa perkara tentang badan kita yang menarik untuk anda ketahui? Berikut adalah 8 perkara menarik tentang tubuh badan kita yang perlu anda tahu.

Satu helai rambut mampu menampung berat sebanyak 99.2 gram. Ini bermakna satu helai rambut mampu mengangkat lebih kurang 4-5 batang coklat Kit Kat seberat 25g. Oleh kerana itulah ramai yang mempunyai kemampuan untuk menarik kereta dengan hanya menggunakan rambut.

Kuku pada jari tangan anda memanjang 4 kali ganda lebih cepat berbanding kuku kaki anda. Jadi janganlah risau jika anda lebih kerap memotong kuku jari anda pula. Anda normal.

Tahi telinga yang kita geli itu sebenarnya adalah salah satu sistem pertahanan badan yang paling penting kerana tahi telinga melindungi telinga daripada bakteria, kulat, habuk dan juga serangga, selain berfungsi meminyakkan salur telinga.

Tahukah anda, setiap di antara kita mempunyai bau badan yang tidak akan sama antara satu sama lain, sama seperti cap jari kita? Hanya kembar seiras mempunyai bau yang sama di antara mereka berdua.

Satu organ yang tidak langsung membesar semasa kita lahir adalah bola mata kita. Bola mata kita akan kekal saiznya daripada saat kita lahir sehinggalah kita mati.

Hanya ada dua organ di badan kita yang tidak akan berhenti membesar - hidung dan telinga kita walaupun kita sudah berada lewat usia.

Mungkin anda biasa dengar tentang darah jenis A,B,AB dan O. Tahukah anda wujud satu lagi jenis darah yang paling ganjil dari kumpulan hh atau lebih dikenali sebagai 'darah Bombay.' Hanya empat dari sejuta orang mempunyai darah jenis ini.

Wanita mempunyai deria bau yang lebih hebat daripada lelaki dan ini membuatkan kaum wanita lebih sensitif tentang bau berbanding orang lelaki. Jadi, rajin-rajinlah mandi jika dah beristeri.

Itu adalah antara 8 perkara menarik yang dapat kami kongsikan untuk anda hari ini. Bagaimana, ada rasa kagum tak dengan kebolehan tubuh badan kita?


West Coast Expressway (WCE) : Lebuh Raya Baru Alternatif Kepada Lebuh Raya PLUS

Apabila menjelang musim perayaan, lebuh raya PLUS (Projek Lebuh Raya Utara Selatan Berhad) sememangnya akan mengalami kesesakan jalan raya yang sangat teruk. Lebuh raya ini yang menghubungkan utara dan selatan Malaysia sememangnya menjadi pilihan bagi kebanyakan rakyat Malaysia yang ingin ke utara atau selatan terutamanya bagi golongan muda yang bekerja di Lembah Klang.

Dalam masa beberapa tahun lagi, rakyat Malaysia bakal mempunyai alternatif lain apabila siapnya West Coast Expressway (WCE) atau Lebuh raya Pantai Barat. Projek ini diuruskan oleh syarikat konsasi West Coast Expressway Sdn Bhd dimana 80% sahamnya dimiliki oleh syarikat WCE Holdings Sdn. Bhd.

WCE adalah projek lebuh raya di persisir pantai barat Malaysia yang akan menghubungkan Selangor hingga ke Perak. Projek lebuh raya sepanjang 233km ini dianggarkan menelan belanja sebanyak RM5.04 billion.

Bagi mereka yang ingin ke utara, WCE boleh dijadikan laluan alternatif terutamanya pada musim perayaan. Sebelum siapnya WCE ini, jalan lama di bahagian pesisir pantai biasanya digunakan sebagai alternatif sesetengah pengguna lebuh raya yang ingin mengelakkan kesesakan di lebuh raya PLUS. Apabila siap, lebuh raya ini semestinya akan menjadi pilihan kebanyakan pengguna lebuh raya yang ingin ke utara.

Dibina dalam 11 fasa, mengikut perancangan WCE ini bakal siap sepenuhnya pada tahun 2019. Apabila siap kelak, ianya akan menghubungkan Banting dan tamat di Changkat Jering, Taiping dimana terdapat kira-kira 21 persimpangan keluar yang akan menghubungkan bandar-bandar utama antaranya Klang, Kuala Selangor, Teluk Intan, Setiawan dan Manjung.

Pembinaan WCE yang akan menghubungkan kawasan-kawasan pantai barat semenanjung Malaysia ini semestinya akan memberikan impak yang positif untuk pembangunan kawasan-kawasan di pantai barat.

Menurut Datuk Neoh Soon Hiong, iaitu pengerusi syarikat WCEH, pembinaan WCE bukanlah untuk memberi saingan kepada PLUS sebaliknya merupakan satu keperluan untuk menghubungkan bandar-bandar pesisir barat dan bakal menjadi laluan utama untuk kenderaaan-kenderaan perdagangan daripada Pelabuhan Pulau Pinang, Pelabuhan Lumut dan Pelabuhan Klang.


5 Lagu Popular Yang Sangat Dibenci Penciptanya Sendiri

Penyanyi yang berkebolehan mencipta lagu sukar untuk meramal lagu mana yang akan meletup kerana ketika dalam proses penciptaannya.

Walaupun lagu single popular di kalangan peminat, ada juga kes tertentu di mana lagu yang meletup sebenarnya tidak mendapat tempat di hati pencipta lagu tersebut: dia sendiri benci lagu yang dihasilkannya.

Berikut 5 lagu popular yang dibenci oleh penciptanya sendiri sehinggakan artis tersebut rimas, tetapi terpaksa melakukannya demi memenuhi permintaan peminat.

Thom Yorke vokalis Radiohead secara terang-terangan menyatakan kebenciannya terhadap lagu mereka yang paling popular ini.

Menamakan lagu ini sebagai 'Crap' dan menggelarkan tindakan mereka mewujudkan siri konsert selepas lagu 'Creep' meletup sebagai satu perbuatan 'menghisap zakar syaitan,' Radiohead akan mengelak untuk memainkan lagu ini setiap kali persembahan mereka.

Dalam satu konsert, apabila peminat-peminat meminta mereka memainkan lagu 'Creep' ketika konsert, Thom Yorke memanggil kesemua peminatnya 'cacat akal dan bodoh.'

Dianggap sebagai salah sebuah lagu paling berpengaruh dalam industri muzik dunia yang membuatkan ramai orang teringin belajar gitar, 'Stairway to Heaven' adalah lagu yang yang kerap berada di tangga teratas lagu rock.

Bagaimana pun Robert Plant, vokalis Led Zeppelin cukup menyampah dengan lagu itu.

Dia menyampah dengan semua orang yang hanya memfokuskan diskografi mereka kepada lagu tersebut, menyamakan lagu itu dengan lagu tema perkahwinan.

Apabila sebuah stesen radio di Oregon berjanji untuk tidak lagi memainkan lagu tersebut - Robert Plant mendermakan duit kepada radio tersebut sebagai sagu hati.

Lagu yang mengubah muzik dunia ini sebenarnya adalah ciptaan Kurt Cobain secara tidak sengaja.

Ketika sedang memetik gitar, dia memainkan lagu pop "More Than A Feeling" nyanyian kumpulan Boston sambil mengubah temponya.

Terhasillah melodi grunge yang menjadi latar belakang perubahan generasi 90-an.

Kurt cukup benci fokus media dan peminat kepada lagu tersebut, yang mengaitkan mesej lagu tersebut sebagai satu mesej pemberontakan remaja.

Sedangkan dia menamakan lagu tersebut berdasarkan sejenis jenama deodoran ketiak.

Liam Gallagher, penyanyi kepada kumpulan Oasis menyatakan setiap kali dia diminta untuk menyanyikan lagu ikonik mereka ini, dia rasa hendak muntah.

Menceritakan pengalamannya dipanggil peminat sebagai "Mr.Wonderwall" menambahkan lagi kebencian dia pada lagu tersebut.

Dalam ayat Liam sendiri (terjemahan) - "Aku tak tahan lagu itu. Setiap kali aku perlu nyanyikan lagu itu aku nak muntah. Kami ke Amerika dan orang tanya aku, 'adakah awak Mr. Wonderwall'? Itu membuatkan aku nak hentak dagu mereka yang bertanya."

Slash, pemain gitar legenda dan gitaris Guns N' Roses sedang melakukan senaman jari dengan gitarnya lalu dia memainkan beberapa nota.

Anggota-anggota lain meminta dia mengulangi nota-nota muzik tersebut lalu terhasillah melodi yang kini masih kerap dimainkan di radio.

Dalam autobiografi beliau, Slash mengatakan,"dalam sejam lebih saja, rutin senaman jari aku jadi satu lagu penuh."

Slash tidaklah benci kepada lagu tersebut sepenuhnya kerana dia merasakan melodi yang terhasil unik, tetapi dia benci dengan keseluruhan lagu tersebut dan menggelarkannya "salah satu lagi paling gay yang pernah ditulis".

Kugirannya Guns N' Roses pada ketika itu, langsung tidak menulis lagu-lagu ballad seperti itu.


10 Tragedi Kapal Terbang Paling Dahsyat Dalam Sejarah Dunia

Pada tahun 2014, Malaysia dikejutkan dengan 2 insiden terburuk dalam sejarah penerbangan kita. Kehilangan pesawat MH370 dan insiden kapal terbang MH17 yang terhempas dalam perjalanan ke KLIA kerana ditembak jatuh oleh peluru berpandu Rusia menjadi bualan seluruh dunia.

Tragedi pesawat terhempas adalah antara insiden yang paling mengerikan kerana peluang untuk anda terselamat adalah sangat tipis.

Statistik mencatatkan bahawa kadar untuk anda terselamat adalah 24% berdasarkan sumber yang penulis perolehi. Bencana terburuk ini disusun berdasarkan jumlah kematian penumpang pesawat.

Kapal terbang jenis DC-10 ini meninggalkan lapangan terbang Chicago O'Hare pada petang Jumaat, namun selepas beberapa ketika enjin kiri tercabut daripada sayap dan menyebabkan pesawat udara ini terhempas ke darat hanya lebih kurang 2km daripada landasan pelepasan.

Kesemua 271 penumpang beserta krew terbunuh manakala dua orang di atas yang berada darat juga meninggal dunia akibat penghempasan pesawat tersebut. Bencana ini merupakan insiden penerbangan terburuk dalam sejarah Amerika Syarikat.

Kemalangan ini berlaku disebabkan oleh cuaca buruk termasuk angin kencang dan kabus menurut laporan Tentera Udara Iran. Pesawat ini terhempas di Gunung Sirach berdekatan Kerman di Iran dan telah membunuh kesemua ahli "Revolutionary Guards" yang menaiki pesawat tersebut.

Rangkaian Keselamatan Penerbangan Iran mengklasifikasikan kemalangan ini sebagai Controlled Flight Into Terrain (CFIT) di mana juruterbang pesawat tersebut menghempaskan pesawat ke bumi secara tidak sengaja.

Insiden ini tidak diklasifikasikan sebagai kemalangan kerana ia berlaku semasa Peperangan Iran-Iraq dan kemudiannya peperangan Gulf melibatkan tentera Amerika Syarikat, Iran, Iraq dan beberapa negara lain.

Kesilapan tentera USA menembak peluru berpandu udara tepat ke Pesawat Iran 655 telah membunuh kesemua penumpang yang tidak bersalah. Kerajaan USA menjelaskan bahawa tentera udara mereka menganggap pesawat tersebut merupakan pesawat pejuang F-14A Tomcat.

Pada tahun 1996, kerajaan USA dan Iran mencapai persetujuan di bawah Mahkamah Keadilan Antarabangsa untuk membayar wang pampasan sebanyak $213,103.45 bagi setiap seorang penumpang, bersamaan kira-kira £346,000 nilai hari ini.

Kerajaan USA hanya mengungkapan "rasa sedih kerana kehilangan nyawa" tetapi tidak mengeluarkan pernyataan mohon maaf secara formal.

Insiden yang sama berlaku seperti insiden No. 8 dalam senarai apabila pesawat Malaysia Airlines jenis Boeing 777-200 ditembak jatuh berdekatan sempadan Russia oleh peluru berpandu. Pesawat ini dalam perjalanan ke Kuala Lumpur dari Amsterdam dan melalui kawasan penerbangan Ukrain.

Menurut maklumat yang dikeluarkan, kesemua 298 penumpang yang tidak bersalah ini terbunuh kerana sewaktu itu peperangan antara pemberontak pemisah dan kerajaan Ukrain sedang berlaku. Peperangan ini dikenali sebagai Peperangan Donbass

Organisasi Penerbangan Awam Antarabangsa pernah memberi amaran supaya mengelakkan laluan udara Ukrain kerana dikhuatiri perkara yang tidak diingini akan berlaku semasa melalui laluan tersebut.

Kematian kesemua 301 penumpang yang menaiki pesawat jenis Lockheed L-1011 ini merupakan eksiden paling dashyat dalam sejarah penerbangan yang tidak melibatkan penghempasan atau perpecahan kapal terbang semasa penerbangan.

Pesawat ini berlepas daripada lapangan terbang Riyadh dalam perjalanan ke Jeddah kemudiannya berpatah balik beberapa minit kemudian dan mendarat secara kecemasan kerana berlakunya kebakaran dalam kapal terbang.

Namun, setelah pesawat ini mendarat, juruterbang tidak melakukan pemindahan kecemasan sebaliknya memandu kapal terbang tersebut ke lapangan terbang. Kemudian ia mengambil 23 minit untuk mengakses kapal terbang setelah enjin berhenti.

Ketika pintu pesawat dibuka, kesemua yang berada di atas kapal terbang telah terbunuh akibat daripada menyedut asap kebakaran. Paling menyedihkan, tiada sesiapa pun yang melakukan prosedur pemindahan keluar kecemasan.

Insiden ini merupakan serangan keganasan terburuk melibatkan kapal terbang apabila pesawat jenis Boeing 747 terhempas di lembah pantai Ireland. Pesawat ini dalam perjalanan ke Lapangan Terbang Antarabangsa Sahar di India dari Toronto, Kanada. Pengeboman berlaku di bahagian kargo oleh organisasi ekstremis Sikh iaitu Babbar Khalsa.

Dipercayai penumpang yang bertanggungjawab mengebomkan pesawat ini  ialah "M Singh" yang mengdaftar masuk penerbangan bersama satu bagasi mempunyai bom tetapi dia tidak menaiki pesawat tersebut.

Laporan siasatan menemui bahawa kegagalan proses sekuriti di Kanada menyebabkan serangan pengganas ini berjaya dilaksanakan. Beberapa hari memorial diwujudkan bagi memperingati kesemua yang terkorban di Kanada dan Ireland.

Kelemahan dalam reka bentuk kapal terbang jenis Douglas DC-10 membawa padah apabila kesemua 355 penumpang dan 11 krew terkorban apabila pesawat ini terhempas di Hutan Ermenonville di utara Paris.

Kapal terbang ini berlepas dari Lapangan Terbang Orly di Paris dalam perjalanan ke Lapangan Terbang Heathrow, London. Perjalanan sebenar ialah dari Istanbul dan Paris hanya perjalanan transit.

Selepas 10 minit berlepas, pintu kargo kiri kapal terbang tercabut akibat daripada masalah bagaimana ruang pintu selak ditutup.

Disebabkan masalah mekanisma kunci bagi pintu ini, kapal terbang menghala ke darat dengan kelajuan 800 km/h setelah juruterbang hilang kawalan. Penghempasan ini merupakan insiden terburuk di Perancis dan kedua di Eropah.

Pelanggaran udara terburuk yang pernah berlaku melibatkan Pesawat Saudi 769 dan Pesawat 1907 - Kazakhstan Airlines di bandar Charkhi Dadri utara India.

Kapal terbang Saudi jenis Boeing 747 dalam perjalanan ke Dhahran dari Delhi manakala pesawat Kazakhstan Airlines jenis Ilyushin II-76 dalam perjalanan ke Lapangan Terbang Indira dari Shymkent. Pelanggaran ini membunuh 312 orang di atas pesawat dan kemudiannya 37 lain turut terbunuh.

Kemalangan ini berlaku apabila pesawat Ilyushin sepatutnya mendarat sehingga 15,000 kaki tetapi ia melebihi had ke 14,500 kaki manakala Boeing 747 dalam perjalanan ke arah atas di arah yang berlawanan. Ketika pengawal trafik udara memberi amaran kepada kedua-dua kapal terbang, ia sudah terlambat.

Ekor kapal terbang Kazakhstan memotong sayap pesawat Saudi menyebabkan pesawat Saudi berpusing dengan sangat laju manakala Ilyushin bergerak sedikit perlahan berbanding Boeing 747 tetapi masih cukup laju untuk menyebabkan juruterbang hilang kawalan untuk mendarat.

Pesawat Boeing 747 milik Japan Airlines terhempas ke Gunung Takamagahara di tengah-tengah Jepun. Apa yang lebih mengejutkan, 4 orang terselamat apabila pesawat ini berpusing tanpa kawalan menyebabkan sayap kapal terbang berlanggar rabung gunung (gambar A) sebelum terbalik dan mendarat pada belakang badan pesawat.

Juruterbang dapat mengawal kapal terbang dan terus memastikan pesawat berada di udara selama 32 minit selepas kegagalan mekanikal, masa yang tidak pernah menyamai simulator penerbangan.

Hari ini, terdapat kuil memorial di atas gunung tersebut bagi memperingati bencana yang berlaku selain terdapat muzium dibuka oleh syarikat penerbangan yang mempunyai nota atau surat terakhir yang ditulis oleh penumpang kepada orang tersayang.

Kesemua staf syarikat tersebut wajib pergi ke museum tersebut untuk melihat surat-surat ini. Kesemua yang terselamat adalah wanita dan berada di tengah-tengah barisan kapal terbang ketika kemalangan berlaku.

Berlainan dengan insiden no 3, pelanggaran ini berlaku di darat akibat kesilapan juruterbang. Kedua-dua pesawat merupakan pesawat Boeing 747,  satu milik Koninklijke Luchtvaart Maatschappij (KLM) atau lebih dikenali sebagai Royal Dutch Airlines manakala lagi satu milik Pan Am American Airways (Pan Am).

Tiada satu pun pesawat yang sepatutnya berada di Los Rodeos tetapi kedua-dua pesawat ini terpaksa bertukar haluan daripada Las Palmas setelah sebuah bom diletakkan di kedai bunga lapangan terbang tersebut.

Pelanggaran berlaku apabila Pan Am sepatutnya melalui jalan keluar ketiga, (C3) tetapi juruterbang menyangkakan C4 sebagai C3 manakala pesawat KLM pula berlepas tanpa kebenaran yang sah.

Keadaan menjadi lebih buruk apabila kabus tebal menghalang penglihatan pesawat Pan Am setelah dilihat KLM 747 keluar dari kabus. Kesemua penumpang dan krew KLM terbunuh manakala 7 daripada 16 krew dan 54 daripada 380 penumpang Pan Am terselamat.


Apple iPhone X vs Google Pixel 2 XL: Mana Lagi Berbaloi?

Beberapa jam yang lalu, Google baru sahaja membuat pelancaran beberapa produk berteknologi tinggi, antaranya termasuklah Google Pixel 2 XL. iPhone 8 dan iPhone turut akan keluar ke pasaran Malaysia tidak lama lagi.

Sekiranya anda runsing dalam pemilihan antara produk telefon Google atau Apple, teruskan membaca.

Secara kasarnya, iPhone X mempunyai rekabentuk yang tampak menarik, walaupun lekukan pada bahagian skrin atas gajet ini sering kali menjadi punca perdebatan.

Sekiranya anda boleh mengabaikan lekukan ini, anda pasti bersetuju bahawa iPhone X adalah telefon pintar yang cantik rekabentuknya berbanding telefon lain di luar sana.

Google Pixel 2 XL telah banyak berubah dari segi rekabentuk berbanding versi sebelumnya. Seperti Apple, Google memilih rekabentuk dengan skrin keseluruhan pada paparan hadapan telefonnya.

Rekabentuk Pixel 2 XL dilihat agak eksklusif, dengan identiti tersendiri, dengan pilihan 3 warna, iaitu Clearly White, Just Black dan Kinda Blue.

iPhone X sememangnya sebuah telefon yang power dari segi spesifikasi teknikalnya. Untuk permulaannya, iPhone X mempunyai 5.8 inci skrin yang pada dengan piksel, bersama paparan resolusi pada 1125 x 2436 piksel, yang berfungsi pada 458ppi.

Penulis percaya pasti ramai pengguna akan berasa lebih selesa dengan skrin 6 inci AMOLED Google Pixel 2 XL, yang memaparkan visual yang lebih berdensiti tinggi dengan paparan QHD-resolution.

Yang best tentang telefon pintar Google ini adalah teknologi 'Edge Sense' yang dibawa dari HTC U11. Teknologi ini membolehkan anda mengawal aspek tertentu telefon tersebut hanya dengan menekan bahagian tepi gajet ini, dan fungsinya sangat mengujakan.

iPhone X dikuasakan oleh A11 Bionic cip, sebuah prosesor hasil ciptaan Apple. Cip A11 mempunyai 6 cores dengan prestasi respons yang pantas. Cip ini adalah antara cip yang paling laju pernah dicipta, jadi anda pasti tidak akan kecewa dengan prestasi iPhone X.

Google Pixel  2 XL dikuasakan oleh Snapdragon 835, prosesor berprestasi tinggi yang dicipta oleh pembuat cip Amerika Syarikat, iaitu Qualcomm.

Set cip ini telah dilihat berfungsi dengan menakjubkan sekali pada telefon pintar lain seperti Samsung Galaxy S8 dan Note 8. Jadi, tiada persoalan mengenai kebolehannya, sangat pantas.

Prosesor pada telefon Google ini mendapat sokongan 4GB RAM, serta pilihan kapasiti data sama ada 64GB mahupun 128GB. Apple mungkin menang dari segi variasi kapasiti penyimpanan data, namun ia kalah dari segi RAM.

Walaubagaimanpun, harus diingatkan bawah pengoptimuman iOS bermaksud iPhone tidak memerlukan kapasiti RAM yang tinggi seperti telefon Android.

Dari segi kapasiti bateri kedua-dua telefon pintar ini, Google Pixel 2 XL mempunyai kapasiti sebanyak 3520mAH manakala bateri iphone X berkapasiti 2716mAh.

Dari segi penggunaan bateri, Apple dilihat telah menambah baik pulih penggunaan baterinya. Apple berkata jangka hayat penggunaan iPhone X adalah 2 jam lebih lama berbanding versi iPhone yang sebelumnya.

Menurut Google, Google Pixel 2 XL hanya perlu dicas selama 15 minit bagi penggunaan selama 7 jam.

Produk Apple seperti iPhone X mempunyai penyimpan data secara online melalui iCloud, namun kapasiti percuma hanya terhad kepada 5GB sahaja.

Berbanding iPhone X, Google Pixel 2 XL tidak mempunyai had penyimpanan data seperti gambar dan video secara online. Jadi, anda tidak perlu risau sekiranya telefon ada penuh dengan gambar selfie anda. Ambil sebanyak mungkin okay!

Dari segi harga, Apple sedikit kurang bernasib baik. iPhone X mempunyai harga yang sangat tinggi, dengan harga yang bermula dari RM4229 hingga RM4999  . Boleh beli sebuah gaming laptop kalau ikutkan. Harga Google Pixel 2 XL pula bermula pada RM3589, lebih rendah berbanding produk Apple tersebut.

Value for money di sini bermaksud berbaloikah harga dengan ciri-ciri telefon tersebut. iPhone X mungkin dilihat lebih mahal berbanding Google Pixel 2 XL, namun telefon pintar ini dilihat unik dan mempunyai kelebihan tersendiri yang tidak terdapat pada telefon pintar Google.

Value for money ini boleh dikatakan lebih personal, lebih kepada kemahuan dan kehendak individu. Bagi sesetengah individu, adalah berbaloi untuk membayar lebih bagi memilik iPhone X kerana ia telefon eksklusif, hanya bagi mereka yang mampu.

Bagi sesetengah individu lain, mungkin adalah lebih berbaloi untuk memilik Google Pixel 2 XL.

Tanya diri anda, apa yang lebih penting, kemahuan atau kehendak. Ramai yang ingin menggunakan iPhone hanya sekadar mengikut trend semasa, membeli tanpa membuat apa-apa kajian tentang kelebihan dan kekurangan.

Dengan kajian mendalam sebelum membeli gajet, anda sebenarnya boleh menjimatkan sebahagian besar duit anda. Untuk membuat perbandingan secara teknikal yang lebih teperinci antara iPhone X dan Google Pixel 2 XL, sila KLIK SINI.

Sekiranya harga tidak menjadi penghalang, dan anda memang seorang pengguna iPhone yang tegar, mungkin berbaloi mencuba iPhone X. Tapi, bagi kebanyakan pengguna, Google Pixel dilihat lebih berpatutan harganya.


5 Binaan Air Pancut Termahal di Dunia

Di sesetengah tempat, air pancut biasanya dijadikan sebagai perhiasan sampingan terutamanya di hadapan bangunan-bangunan besar ataupun taman-taman awam. Ianya menjadi tempat untuk menenangkan fikiran sambil bersantai. Walau bagaimanapun, ada juga sesetengah tempat dimana air pancut dibina sebagai tarikan untuk menarik pelancong luar, contohnya air pancut berirama di Masjid Jamek yang baru disiapkan beberapa minggu lepas.

Air pancut yang dibina untuk pertunjukan seperti di Masjid Jamek bukan sahaja cantik, malah ianya diiringi irama bunyi yang pastinya menarik perhatian pelancong. Kali ini kami ingin berkongsi senarai 5 binaan air pancut termahal di dunia. Air pancut yang kami senaraikan ini bukan sahaja mahal, tapi juga cantik.

Air pancut Buckingham ini merupakan antara tarikan utama pelancong di Chicago, Amerika Syarikat. Ianya siap dibina pada tahun 1927 dimana kos pembinaanya pada waktu tersebut dianggarkan RM3.2 juta.

Ianya juga merupakan antara air pancut terbesar dunia dimana corak air pancut ini diinspirasikan daripada bentuk kek kahwin bertingkat. Persembahan air pancut disini boleh dilihat sepanjang bulan April hingga Oktober dan pada musim salji, ianya akan dihiasi dengan pertunjukan lampu.

Air pancut ini terletak di Ukraine dan merupakan air pancut terbesar di Eropah. Projek pembinaan air pancut ini menelan belanja kira-kira RM6.34 juta dan siap dibina pada tahun 2011.

Air pancut ini terkenal dengan persembahan air pancut yang unik diiringi lampu laser, unjuran 3D dan alunan muzik. Walau bagaimanapun, persembahan air pancut disini hanya boleh dilihat sepanjang awal April hingga penghujung Oktober.

Berada dalam tangga ketiga dalam senarai air pancut paling mahal ini adalah The Fountain of Wealth yang terletak di negar jiran negara, Singapura. Ianya siap dibina pada tahun 1995 dan pada 1998, telah diisytiharkan oleh Guinness Record sebagai air pancut terbesar di dunia.

Air pancut ini terletak di Suntec City, iaitu pusat membeli-belah terbesar di Singapura. Kawasan air pancut ini meliputi kawasan seluas 1700 meter persegi dan mempunyai ketinggian 14 meter. Pada waktu pagi, air pancut ini ditutup tetapi pengunjung boleh melihat air pancut kecil yang terdapat di tengah-tengah air pancut ini. Pada waktu malam pula, pengunjung boleh melihat pertunjukan air pancut pada pukul 8 hingga 9 malam setiap hari.

Kota Las Vegas sememangnya terkenal sebagai pusat hiburan dan kasino. Maka tidak hairanlah disana terdapat juga binaan air pancut termahal di dunia yang dikenali sebagai Bellagio Fountain. Dibina pada tahun 1998, ianya menjadi lokasi popular di Las Vegas untuk melangsungkan perkahwinan.

Air pancut ini dibina di kawasan seluas 9 ekar tasik buatan manusia di Las Vegas. Kira-kira 4400 buah lampu dan 1200 saluran air digunakan untuk menghasilkan corak air pancut yang menarik. Setiap persembahan air pancut juga diiringi dengan irama lagu popular mengikut corak air pancut.

Dubai sememangnya terkenal sebagai negara yang kaya dengan hasil minyak yang banyak. Maka, tidak hairanlah mereka mampu menghabiskan wang sebanyak ini semata-mata untuk pembinaan air pancut.

Air pancut ini boleh mengeluarkan air setinggi 900 kaki, membolehkannya mendapat status sebagai air pancut tertinggi di dunia. Ianya terletak di Tasik Burj Khalifa, iaitu sebuah tasik buatan manusia yang terletak di tengah-tengah bandar Dubai.


Pensyarah IPTS Bongkarkan Kisah Penyelewengan Pengurusan Universiti Yang Gila Duit

Berikut adalah pandangan yang dikongsikan oleh seorang pensyarah yang diminta untuk dirahsiakan namanya berkenaan isu larangan kerajaan Oman untuk pelajarnya masuk ke empat buah universiti di Malaysia yang kami kongsikan pada 3 Oktober 2017.

Penulis memohon maaf dan meminta agar identitinya dirahsiakan untuk tujuan melindungi peribadi beliau. Beliau agak terkejut apabila isu yang telah sekian lama berlaku di negara kita baharu saja diketahui oleh pihak Kementerian Pendidikan dan beliau berharap agar tulisan beliau ini, dapat sampai pada pihak berkuasa untuk sekurang-kurangnya menjelaskan lagi taktik licik sesetengah IPTS yang menjual pendidikan atas dasar untung semata-mata.

Kebetulan kecoh pula bila kerajaan Oman tidak lagi benarkan pelajar mereka belajar di 4 Universiti di negara kita. Komen-komen orang ramai seperti biasalah main petik aje apa yang diorang nak sebut. Meh aku ceritakan pengalaman aku lah. Benda ni bukan benda baru.

Aku sekarang ni mengajar di salah sebuah institusi pengajian tinggi di Cheras. Biasa-biasa aje, tak usah kagum sangat. Aku ajar budak diploma sebab aku ada degree je. Dulu, aku mengajar di salah sebuah IPTS. Masuk ke antara 4 yang disenaraikan tu? Biarlah rahsia.

Jika kerajaan Oman kata universiti ni banyak hanky panky, then yes, I agree wholeheartedly! Aku mengajar business studies dan pengalaman aku mengajar di IPTS ni memang banyak masalah. Apa masalahnya?

Pelajar yang datang dari negara Arab ni termasuklah yang datang dari negara China dan lain-lain, kebanyakannya mempunyai masa yang terhad untuk menamatkan pengajian. Jadi ramai antara mereka, walaupun tak layak untuk habis, terpaksa dibenarkan juga meneruskan pengajian kerana susah nak uruskan visa pelajar diorang ni. Mana yang dah kena extend memang akan menyebabkan kesusahan dan mana yang belajar malas, memang peluang nak kena hantar balik ke negara mereka tu tinggi.

The problem is, many of them are on scholarship. Their government have certain expectation due to the money being spent dan pihak IPT kita pula yang dah tak boleh dibezakan entiti perniagaan atau pendidikan, akan lebih mementingkan keluar masuk intake supaya kemasukan pelajar tetap ada. Yuran kena ada! Duit kena masuk.

So, instead of failing the student and making them go back, the students are given leniency just to make sure that they can finish their studies on time, then government mereka tak bising scholarship wasted. Itu satu hal.

Yang kedua, bila student tak prove they are performing on their academics result itself, their student visa can be cancelled. Aku tak pasti apa kelayakan diorang untuk kekalkan visa. Instead of just letting the students go, some students are advised to go out for a while, contohnya Singapura kemudian balik semula ke Malaysia sebagai seorang pelancong yang akan meneruskan pelajaran. Repeat benda ni beberapa kali. Aku tak taulah sama ada visa akan beri kesan pada kelulusan yang dia dapati tapi taktik ni banyak dilakukan untuk pastikan pelajar terus belajar.

Aku nak cerita sikitlah pasal student khasnya student dari sebuah negara ni yang tak boleh aku sebut. Nanti kontroversi sebab negara ni memang jadi kontroversi. Kebanyakan mereka datang ke Malaysia kerana di Malaysia mudah untuk belajar dan mereka datang dengan harapan untuk sambung terus belajar until Master level.

To do Master, they have to met certain requirement on their degree level so what normally they will do is that they will pressure the faculty and lecturers to give them really good grades. Kalau kita cerita pasal excellent student, it should be given on merit lah kalau dia earned the grades but sometimes, the bad apple pun terhegeh-hegeh nak good grades. "I want to continue my master Sir!" kata dia sambil tersengih.

That's not the problem. The problem starts when the university saw that there's a big interest of potential Master student, the upper management of the University starts to pressure the lecturers to give out good grades for the student, just to make sure yang mereka-mereka ini akan dapat peluang sambung Master. You see the chain of events?

Aku paling tak tahan sebenarnya bila pengurusan universiti aku bermuka-muka.

Delegates from foreign country comes to visit, the faculty will be asked to prepare very good reports regarding the students. Being visited and reporting a lot of good things to the delegates just to make sure they are happy with their students performance. Any issues and problems will be put aside, as students that are selected to be interviewed knows that their future lies in being secretive. Bocor rahsia yang dia malas datang kelas, scholar kena tarik. Bocor rahsia dia sebenarnya malas belajar, dia tak boleh lagi enjoy hidup di Malaysia dengan scholarship.

Personally, I had a few Oman students before. One of the thing I remembered the most about Oman students, is that their scholarship to study here in Malaysia is very high. RM4000 plus, dekat 5 thousand. That's a lot. Apa dia buat dengan duit dia tu? Aku tak tahu lah. Tak ada kerja aku tanya life student aku macam mana. But that shows the level of commitment their government is putting on their students, making sure that the student do not have to take a second job just to go through colleges.

It is sad to know that it is not just the student yang take advantage of the scholarship, but my former university is also trying to milk the fat cow.

Is education a business? Should education be treated as just business? I don't know. Mengajar kat kolej kecik dan pelajar tempatan lagi senang. Tak perlu risau dia gagal ke tidak sebab kalau dia malas, pelajar tu yang tanggung. Habis cerita. Aku balik rumah main PS4 tak payah peduli dah whatsapp pelajar macam dulu yang merayu-rayu mintak extension sebab langgar deadline ataupun mintak A padahal dia layak dapat C, yang disokong oleh pengurusan atas Universiti aku sebab nak generate income punya pasal.

Nota 1 - Penulisan ini adalah pandangan penulis yang dikongsikan melalui laman Iluminasi. Sebarang bentuk penulisan yang disiarkan atas permintaan pembaca tidak semestinya mencerminkan pendapat Iluminasi.com

Nota 2 - Semua gambar yang dipaparkan hanyalah sebagai hiasan.


10 Sekolah Menengah Terbaik Di Malaysia

Pendidikan amatlah penting dalam menentukan kemajuan sesebuah negara. Memilih sekolah yang baik juga penting demi kemajuan diri sendiri. Dalam artikel ini, iluminasi.com ingin berkongsi 10 sekolah menengah terbaik di Malaysia.

Pemilihan kedudukan sekolah terbaik adalah berdasarkan pencapaian keseluruhan Sijil Pelajaran Malaysia 2016 yang diumumkan pada 16 Mac 2017. Gred Purata Nasional (GPN) telah digunakan bagi menentukan kedudukan sekolah-sekolah berkenaan.

Nota: GPN dalam bahasa mudah merupakan indeks bagi menunjukkan pencapaian sekolah, di mana semakin kecil nilainya, semakin baik pencapaian sekolah tersebut.

Terletak di Ayer Keroh, KYS kini berusia 22 tahun sejak penubuhannya pada tahun 1995. KYS merupakan sebuah Sekolah Berasrama Penuh (SBP). KYS diasaskan oleh Tan Sri Halim Saad, seorang ahli perniagaan, sebagai memperingati arwah bapanya.

Sekolah ini sangat terkenal dengan pencapaian cemerlang pelajarnya dalam peperiksaan-peperiksaan besar seperti PMR, PT3 dan SPM. Ramai bekas pelajar KYS telah ditawarkan biasiswa bagi melanjutkan pengajian sama ada di universiti dalam negara mahupun luar negara.

Selain bidang akademik, KYS turut mempunyai prestasi memberansangkan dalam aktiviti-aktiviti lain seperti sukan rugbi, bola jaring, robotik dan sebagainya.

Antara bekas pelajar KYS termasuklah Iedil Putra (Pelakon) dan Dr Hannah Nazri (orang kuat The Kalsom Movement).

Kebanyakan netizen selalu terkeliru antara ASiS di Cheras dan Sekolah Alam Shah (SAS) di Cyberjaya. ASiS yang diasaskan pada 16 Jun 2003 merupakan SBP yang menempatkan hanya pelajar lelaki tingkatan 4 dan 5 sahaja.

Pemilihan pelajar ke tingkatan 4 ke ASiS adalah berdasarkan keputusan cemerlang pelajar dalam PMR dari seluruh negara. Kumpulan pertama adalah seramai 84 orang dan mereka menduduki peperiksaan SPM pada tahun 2004. Kumpulan pertama ini dikenali sebagai PIONEERS, dengan keputusan SPM yang sangat memberansangkan.

SSP yang terletak di Cyberjaya telah ditubuhkan pada 6 May 1968, dan dahulunya dikenali sebagai Sekolah Menengah Kebangsaan Perempuan Jalan Kolam Ayer. Pada tahun 1969, SBP ini mendapatkan khidmat guru dari Bangladesh bagi memenuhi kekosongan dalam bidang sains dan matematik.

Selain kecemerlangan dalam bidang akademik, sekolah ini turut terlibat dalam pelbagai aktiviti lain seperti okestra. Pada tahun 2013, okestra SSP iaitu Seri Puteri Winds (SP Winds) telah memenangi pingat emas dalam Australian International Music Festival (AIMF2013) di Sydney, Australia.

Antara bekas pelajar SSP termasuklah Sawiah Jusoh (CEO Success Precession Wellbeing Ltd, UK) dan Vivy Yusof (Blogger dan usahawan terkenal).

SASER merupakan sebuah SBP yang dahulunya dikenali sebagai Sekolah Menengah Sains Seremban. SASER merupakan sebuah sekolah lelaki yang terletak di Seremban, dan ditubuhkan pada Februari 2002.

SASER amat konsisten dari segi kecemerlangan akademik terutamanya dalam peperiksaan SPM. Sekolah ini memegang rekod sekolah terbaik selama beberapa tahun, iaitu pada tahun 2006, 2007, 2008, 2009, 2010, 2014 dan 2015.

SASER turut memegang rekod sebagai sekolah yang menghasilkan jumlah pelajar paling banyak straight A+ dalam SPM 2010 iaitu seramai 16 orang.  Pada tahun 2011, sekolah ini telah dianugerahkan sebagai Sekolah Berpretasi Tinggi oleh Kementerian Pendidikan Malaysia.

SESMA yang terletak di Kuala Terengganu telah ditubuhkan pada tahun 1973 dan dirasmikan pada 5 September 1979 oleh DYMM Sultan Mahmud Al-Muktafi Billah Shah dengan nama Sekolah Menengah Sains Terengganu.

Tujuan utama sekolah ini diwujudkan adalah bagi meningkatkan jumlah pelajar dalam jurusan Sains. Pencapaian SESMA dalam bidang akademik amatlah memberansangkan, dalam kedua-dua peperiksaan PT3 dan SPM.

SESMA memegang rekod konsisten sebagai sekolah terbaik di negeri Terengganu selama beberapa tahun secara berturut-turut.

STF merupakan sebuah SBP premier perempuan yang terletak di Johor Bahru. Pada asalnya, STF telah ditubuhkan di Durian Daun, Melaka pada 1956, dengan nama Secondary School Malay Girls.

Namun telah berpindah ke Johor Bahru dan sekolah ini dibuka secara rasmi pada 25 September 1965 dengan nama baru bersempena Sri Kandi Melayu pada zaman Kesultanan Melayu Melaka, iaitu Tun Fatimah.

Sekolah ini mempunyai sejarah persaingan dengan sekolah perempuan lain, iaitu Kolej Tunku Kurshiah dan SSP. Namun, persaingan ini adalah sihat dan lebih kepada hubungan love-hate. Mereka bersaing dalam pelbagai cara termasuklah bahas, sukan, akademik, band, dan lain-lain.

Antara alumni STF termasuklah Mek Yam Jusoh (bekas TIME.com Senior VP), Prof. Dr. Muhaya (pakar mata pertama Asia Tenggara yang melakukan pembedahan LASIK dan penceramah terkenal) serta ramai kerabat diraja.

KISAS dahulunya dikenali sebagai Kolej Islam Klang (KIK). SBP ini diasaskan pada 4 April 1955, dan hanya menempatkan pelajar tingkatan 4 hingga tingkatan 6. Bangunan KISAS pada asalnya merupakan sebuah istana, namun Sultan Hisamuddin Alam Shah al-Haj membuat keputusan untuk mewakafkannya untuk dijadikan sekolah.

Pada tahun 1989, Sultan Salahuddin Abdul Aziz Shah al-Haj telah menukarkan nama KIK kepada KISAS.

Dari segi pencapaian akademik, KISAS pernah menjadi sekolah terbaik pada tahun 2004 dan 2005 berdasarkan kecemerlangan keputusan SPM. Malah, pencapaian keputusan STPM KISAS adalah sangat menakjubkan, memegang rekod terbaik untuk peperiksaan ini selama 7 tahun berturut-turut, dari 2008 hingga 2014.

KISAS merupakan antara sekolah yang seimbang pencapaiannya dari segi akademik dan ko-kurikulum. KISAS pernah menjadi juara kebangsaan dalam bahas (bahasa Melayu), debat (bahasa Inggeris), bahas (bahasa Arab), tilawah Al-Quran, pantun, pertandingan drama, dan sebagainya.

Antara bekas pelajar yang menjadi kebanggan sekolah ini termasuklah Allahyarham Tuan Guru Dato' Dr. Haron Din, Dr. MAZA (Mohd Asri Zainul Abidin), dan ramai lagi.

Sekolah berasrama penuh perempuan yang ditubuhkan pada tahun 1947 ini asalnya dinamakan Maktab Perempuan Melayu. Nama sekolah ini kemudiannya ditukar kepada Kolej Tunku Kurshiah sebagai penghormatan kepada Raja Permaisuri Agong yang pertama.

Seperti sekolah-sekolah lain dalam senarai ini, TKC merupakan antara sekolah yang mempunyai pencapaian akademik yang sangat memberansangkan, bersaing dengan SBP perempuan yang lain seperti STF dan SSP.

TKC turut mempunyai pencapaian yang hebat dalam aktiviti luar, antaranya dalam pancaragam sekolah.

Antara bekas pelajar TKC yang terkenal termasuklah Wan Azizah Wan Ismail (Presiden PKR), Tunku Intan Shafinaz (Tunku Panglima Besar Kedah), Rosmah Mansor, dan ramai lagi.

MRSM TGB merupakan satu-satunya MRSM yang ada dalam senarai ini. Dahulunya dikenali sebagai MRSM Jasin kerana lokasinya yang terletak di Jasin. Sebagai menghormati sumbangan Tun Ghaffar Baba, sekolah ini dinamakan ke atas beliau. MRSM TGB ditubuhkan pada tahun 1981.

MRSM Bitara ini merupakan sekolah yang mempunyai pencapaian yang sangat cemerlang dalam peperiksaan SPM, bersaing selama beberapa tahun dengan MRSM lain seperti MRSM Taiping, MRSM Langkawi dan MRSM Pengkalan Chepa.

Antara pencapaian terhebat MRSM TGB adalah menjadi sekolah terbaik pada tahun 2001, 2005, 2006, 2012 dan 2016.

Antara bekas pelajar kebanggaan MRSM TGB termasuklah Mohd Afizuddin Ahmad Apandi (Pengusaha Nasik Lemak Paris (NLP)), Muhammad Aziph (bekas CEO Yayasan Inovasi Malaysia) dan ramai lagi.

Sekolah ini mengatasi sekolah-sekolah lain dalam senarai ini, kerana keberkesanannya membentuk para 'pelajarnya' untuk menjadi manusia, melalui program khasnya iaitu pengalaman hidup. Tidak dapat dinafikan, pengalaman adalah guru yang terbaik dalam kehidupan kita.

Sekolah ini ditubuhkan sejak zaman Nabi Adam lagi, menjadi bukan hanya sekolah terbaik di Malaysia (mahupun dunia), malah sekolah tertua di dunia.

Ramai pelajar yang gagal menamatkan pengajian di sekolah mahupun universiti secara tidak langsung akan melanjutkan pengajian ke sekolah ini. Selagi anda hidup, selagi itulah anda akan belajar di sekolah ini.

Harus diingatkan bahawa pendidikan formal di infrastruktur yang dipanggil sekolah mahupun universiti tidak menjamin masa depan anda. Yang menjamin masa depan anda adalah semangat dan usaha secara konsisten, bersama doa kedua ibu bapa.

Berjaya dalam akademik tidak bermakna akan berjaya dalam hidup. Hidup ini ibarat larian marathon, memerlukan seseorang untuk terus berlari tanpa henti, walaupun tidak laju, asalkan sampai ke garisan penamat.

Sekiranya anda dapat berlari pecut pada awal larian, walaupun lebih laju daripada Usain Bolt, tidak bermakna anda akan menang, kerana kehidupan kita bukanlah ibarat larian 100 meter.

Ingatlah, gagal sekali bukan bererti gagal selamanya. Hanya kita yang mampu mengubah nasib diri kita sendiri, bukan orang lain. Pedulikan tohmahan masyarakat terhadap anda, bangun dari mimpi dan teruslah berusaha untuk berjaya di dunia dan akhirat.

Kepada ibu bapa, jangan bebani anak-anak anda dengan tekanan berdasarkan pencapaian akademik. Kehidupan kita lebih daripada sekadar pendidikan formal.


Jurugambar Tanpa Kaki Dan Tangan Bukti Tiada Apa Yang Mustahil Dalam Hidup

Pernahkah anda berasa malu atau berputus asa disebabkan kekurangan dalam hidup anda? Jika ya, adakah ada orang lain yang lebih tidak bernasib baik daripada anda?

Seperti yang kita tahu, tiada apa yang mampu menghalang seseorang itu untuk berjaya, termasuklah kekurangan dari segi fizikal. Ia dibuktikan oleh Achmad Zulkarnain yang dilahirkan tanpa kaki dan tangan, namun mampu berjaya menjadi seorang jurugambar profesional.

Beliau benar-benar tidak membenarkan kekurangan yang ada padanya menghalang bakat dan cita-citanya.

Achmad dilahirkan dalam sebuah keluarga yang serba daif. Dan ketika dilahirkan, Achmad hampir-hampir dibuang oleh ibunya kerana malu akan keadaan fizikalnya. Beliau dibalut dengan beg plastik dan hendak dibuang namun perkara itu terlihat oleh jiran yang kemudiannya menghalang ibunya bertindak sedemikian.

Kini beliau berusia 25 tahun dan menjadi salah seorang jurugambar yang paling terkenal di Indonesia. Beliau yang juga pelajar jurusan undang-undang, Achmad mula menjinakkan diri dalam dunia jurugambar 4 tahun lalu kerana ingin meringankan beban bapaya yang hanya bekerja sebagai di bengkel motosikal.

Ketika itu beliau hanya mengambil upah sebagai jurugambar kad pengenalan untuk jiran tetangga di Banyuwangi, Jawa, dan mendapati bahawa beliau mempunyai minat dan menjiwai bidang ini.

"Ibu saya menghadiahkan saya sebuah kamera supaya saya dapat meringankan beban bapa saya. Tetapi saya mula meminati dan membuat keputusan untuk mempelajari dengan lebih mendalam mengenai teknik mengambil gambar," katanya.

Achmad kemudiannya membeli kamera DSLR secara ansuran, dan menghabiskan masa mempelajari teknik-teknik dari video dan gambar di internet. Dengan itu, beliau mula mengambil gambar dengan lebih baik dan menghadiri acara-acara yang berkaitan.

Menurut beliau yang menggunakan nama Bang Dzoel, bukan mudah untuk menjadi jurugambar berikutan kekangan fizikal yang dihadapinya. Antaranya termsuklah risiko bahaya ketika beliau harus mendaki bukit, dan hanya untuk memegang kamera sahaja sudah cukup sukar baginya yang tidak mempunyai pergelangan tangan dan jari. Bila-bila sahaja kameranya boleh jatuh dan berkecai.

Beliau bukan sahaja mengambil gambar dengan baik, malah mensunting semua gambar-gambar sendiri. Bayangkan kesukaran yang perlu dihadapi untuk menyunting menggunakan komputer, dengan keadaan tidak mempunyai jari.

Achmad sudah jatuh beberapa kali ketika ingin menyelamatkan kameranya, namun beliau tidak pernah berputus asa. Beliau juga mendapat sokongan daripada jurugambar yang lain yang rata-rata terkejut dengan kebolehan beliau walaupun tidak sempurna fizikal.

Ketika di sekolah, beliau sering diejek dan dimalukan, dan zaman kanak-kanaknya adalah sesuatu yang sukar baginya. Achmad juga pernah mencuba untuk membunuh diri ketika di sekolah rendah kerana tidak tahan dengan hidupnya.

"Hidup saya sangat memerlukan ketabahan. Saya mampu teruskan hidup dan berjaya disebabkan ibu saya yang selalu mengajar saya dan menasihati saya bahawa saya mampu melakukan apa sahaja dan hidup seperti orang lain. Ibu saya adalah penyokong nombor satu saya walaupun satu ketika dahulu beliau pernah malu disebabkan saya,"

Namun ibu Achmad telah meninggal dunia 2 tahun lalu akibat barah payudara.

Gambar achmad yang disunting mempunyai tangan dan kaki, dan ditulis oleh Achmad, "Kesempurnaan itu bergantung dari sudut pandangan anda".

Selain daripada bakat dalam bidang penggambaran, Achmad juga seorang yang pandai bermain skateboard dan alat muzik seperti gitar bass dan keyboard. Beliau berharap beliau dapat memberikan inspirasi dan keyakinan kepada mereka yang mengalami nasib sepertinya dan hidup seperti orang lain.

"Kami bukan cacat, tapi kami hanya berlainan dan mempunyai cara yang berlainan dalam bekerja," jelas beliau.


10 Sukan Popular Malaysia Dalam Ranking Dunia

Ramai yang menghukum prestasi sukan Malaysia kerana mereka melihat pencapaian bola sepak sahaja. Hari ini penulis ingin berkongsi kedudukan atlet dan pasukan Malaysia di peringkat antarabangsa. Sukan-sukan ini tidak tertakluk kepada pasukan lelaki sahaja tetapi akan dibandingkan juga dengan pasukan wanita.

Baru-baru ini rakyat Malaysia dikejutkan dengan kekalahan skuad bola sepak lelaki kebangsaan 1-0 kepada Thailand pada Sukan SEA 2017 bagi skuad B-22. Sukan yang paling banyak dimainkan di Malaysia ini mencatatkan kedudukan paling baik sepanjang zaman pada tahun 1993 di mana Malaysia meraih tempat ke-79.

Harimau Malaya menunjukkan prestasi yang kurang memberangsangkan jika dibandingkan dengan tahun-tahun sebelum ini. Namun demikian, ada juga berita baik untuk pasukan bola sepak negara kerana pasukan wanita kebangsaan berada di tempat ke-79 ranking FIFA terkini. Perbezaan sehingga 100 anak tangga antara kedua-dua skuad menimbulkan banyak persoalan tentang skuad bola sepak lelaki.

Sukan yang lebih kurang sama dengan bola sepak ini tidak asing lagi dalam kalangan remaja lelaki di Malaysia. Kedua-dua pasukan futsal berada di tempat ke-62 dunia menunjukkan peningkatan yang baik kerana sebelum ini mereka berada di tempat ke-72. Skuad lelaki berjaya meraih pingat perak pada sukan SEA baru-baru ini setelah mencatat 2 kemenangan, seri sekali dan kalah sekali. Skuad wanita pula gagal meraih sebarang pingat.

Ranking terbaik ini dicatatkan oleh pasukan wanita kebangsaan setelah mengalahkan Thailand dengan skor 65-60 pada sukan SEA baru-baru ini. Mereka juga berada di tempat ke-8 di benua Asia dan tempat kedua benua Asia Tenggara di belakang Filipina. Pasukan lelaki pula meraih tempat ke-5 dalam sukan SEA dan berada di ranking ke-67 dunia

Ini antara sukan yang kurang diberi perhatian kerana pasukan negara kebangsaan tidak mempunyai fasiliti yang baik namun ini tidak mematahkan semangat mereka untuk meraih pingat emas pada sukan SEA 2017.

Apa lagi yang menyedihkan tentang fasiliti ialah mereka tidak mempunyai stadium rasmi kebangsaan tetapi semangat pemain-pemain ragbi ini patut diberi penghormatan terbaik.

Malangnya berdasarkan sumber admin, tiada kedudukan untuk pasukan wanita dalam laman web rasmi ragbi antarabangsa.

Kriket merupakan sukan kedua paling banyak dimainkan oleh rakyat Malaysia berdasarkan sumber yang admin dapat. Permainan ini lebih kurang permainan baseball tetapi terdapat perbezaan dari segi skor dan lain-lain. Berikut merupakan ranking mengikut kategori:

Skuad kebangsaan berjaya meraih pingat emas sukan SEA 2017 mengalahkan musuh ketat Singapura dengan skor 65-41. Walaupun berdasarkan ranking kebangsaan Malaysia berada di belakang skuad bola jaring Singapura (19), admin percaya situasi ini akan berubah pada masa hadapan setelah kejayaan skuad kebangsaan meraih emas baru-baru ini.

Skuad hoki kebangsaan berada dalam landasan yang tepat untuk mencapai kedudukan terbaik dunia. Tidak mengejutkan jika suatu hari nanti skuad hoki kebangsaan menjadi juara di hoki Piala Dunia. Kedudukan ke-12 ini dicatat oleh pasukan hoki lelaki kebangsaan manakala pasukan wanita tidak kurang hebatnya juga mencatat tempat ke-22 dunia.

Disebabkan badminton merupakan sukan popular tetapi tidak melibatkan pasukan, jadi admin mengambil ranking individu terbaik. Dato' Lee Chong Wei berada di tempat ke-7 dunia namun beliau telah memegang rekod sebagai pemain terbaik badminton selama beberapa tahun yang lalu.

Pencapaian beliau memang patut dibanggakan setelah bertahun-tahun memegang takhta pemain no. 1 badminton dunia. Malaysia juga mempunyai pelapis muda yang diharapkan akan menunjukkan prestasi yang sama seperti beliau. Berikut merupakan ranking pemain badminton negara mengikut kategori selain Dato' Lee Chong Wei

Perseorangan lelaki - Wei Feng Chong (41), Zulfadli Zulkiffli (45), Daren Liew(49)

Perseorangan wanita - Sonia Cheah (27), Oh Jin Wei (41)

Beregu lelaki - Goh V Shem & Tan Wee Kiong (7), Ong Yew Sin & Teo Ee Yi (16)

Beregu wanita - Vivian Hoo & Woon Khe Wei (13), Yin Loo Lim & Yap Cheng Wen (19)

Dato' Nicol Ann David memegang takhta sebagai pemain no. 1 selama beberapa tahun namun ranking terkini beliau telah jatuh ke tempat ke-5 disebabkan faktor usia. Walaupun begitu, beliau merupakan ikon negara yang patut dibanggakan atas pencapaiannya selama ini. Berikut ranking individu skuash:

Atlet remaja lelaki dan perempuan: Sivasangari (4), Ong Sai Hung (5), Darren Rahul (6) & Andrea Lee (7)

Baru-baru ini Malaysia berjaya meraih 2 emas, 3 perak dan 6 gangsa yang mempunyai kutipan 11 pingat keseluruhan. Kutipan tersebut merupakan pingat terbanyak berbanding negara ASEAN lain mengalahkan Myanmar dan Thailand dengan 7 pingat.

Malaysia berada satu anak tangga di belakang negara jiran, Thailand, yang juga merupakan musuh ketat kita. Sukan yang hanya memerlukan sebiji bola raga ini antara sukan popular dalam kalangan rakyat Malaysia.

Sukan ini tidak mengira umur kerana terdapat mereka yang sudah berumur tetapi masih lagi bermain timbang takraw bersama jiran-jiran. Pasukan takraw negara berada di tempat ke-2 bagi lelaki, ke-3 bagi perempuan.

Nota: Terdapat banyak lagi sukan yang berada di ranking tinggi tapi artikel ini menerangkan tentang sukan-sukan popular di Malaysia.